|  |  |
| --- | --- |
|  | APSTIPRINĀTSIeslodzījuma vietu pārvaldes2025.gada 14. janvāraIzsoles komisijas sēdēProtokols Nr. 1 |

**Nomas tiesību rakstiskas izsoles nolikums**

par valsts nekustamā īpašuma nomu un telefonsarunu iekārtu, to apkalpošanu un balss sakaru pakalpojumu nodrošināšanu ieslodzītajiem Ieslodzījuma vietu pārvaldes ieslodzījuma vietās

|  |  |
| --- | --- |
|  | SASKAŅOTSIeslodzījuma vietu pārvaldespriekšnieks pulkvedisD.Kaļins2025. gada 15. janvārī |

Rīgā, 2025

**1. Vispārīgie noteikumi**

1.1. **Iznomātājs** – Ieslodzījuma vietu pārvalde, reģistrācijas numurs 90000027165, juridiskā adrese Stabu iela 89, Rīga, LV-1009 (turpmāk – Pārvalde).

1.2. **Izsoli organizē nomas tiesību izsoles komisija** (turpmāk – Komisija), kura izveidota saskaņā ar Pārvaldes priekšnieka 2024. gada 21. novembra rīkojumu Nr. N-1-2024-17533 "Par nomas tiesību izsoles komisijas izveidi".

1.3. **Iznomāšanas mērķis** – nodrošināt telefonsarunas ieslodzītajiem Iļģuciema cietumā, Daugavgrīvas cietumā, Jēkabpils cietumā, Olaines cietumā, Valmieras cietumā, Jelgavas cietumā, Liepājas cietumā, Rīgas Centrālcietumā, Cēsu Audzināšanas iestādē nepilngadīgajiem (atbilstoši Latvijas Sodu izpildes kodeksa 77. panta devītajai daļai un Apcietinājumā turēšanas kārtības likuma 19. panta septītajai daļai).

1.4. **Izsoles veids** – rakstiska izsole.

1.5. **Izsoles priekšmets:**

1.5.1. tiesības slēgt nomas līgumu parvalsts nekustamā īpašuma daļu Tvaikoņu ielā 3, Rīgā (Iļģuciema cietums), Lielā ielā 1, Daugavpilī un 18.novembra ielā 66A, Daugavpilī (Daugavgrīvas cietums), Ķieģeļu ielā 14, Jēkabpilī (Jēkabpils cietums), Rīgas ielā 10, Olainē, Olaines nov. (Olaines cietums), Dzirnavu ielā 32, Valmiermuižā, Valmieras pag., Valmieras nov. (Valmieras cietums), Palīdzības ielā 3, Jelgavā (Jelgavas cietums), Dārza ielā 14/16, Liepājā (Liepājas cietums), Mazā Matīsa ielā 5, Rīgā (Rīgas Centrālcietums), Līgatnes ielā 6, Cēsīs (Cēsu audzināšanas iestāde nepilngadīgajiem) (turpmāk kopā saukti – Nekustamais īpašums) nomu, lai nodrošinātu balss sakaru pakalpojumu ieslodzītajiem šajā apakšpunktā minētajās ieslodzījuma vietās;

1.5.2. telefonsarunu iekārtas, to apkalpošanas un balss sakaru pakalpojuma nodrošināšana, kas noteikta šī nolikuma 4. nodaļā.

**Balss sakaru pakalpojums** - fiksētais balss sakaru pakalpojums, ko nodrošina elektronisko sakaru komersants, izmantojot ieslodzījuma vietās ierīkotās telefonsarunu iekārtas izejošajām sarunām ar priekšapmaksu un atzvanīšanas iespēju par adresāta līdzekļiem. Balss sakaru pakalpojumi sniedzami saskaņā ar šī nolikuma 4. nodaļā noteiktajām prasībām un izsolei iesniegto pretendenta piedāvājumu (Finanšu piedāvājumu).

**Telefonsarunu iekārtas** - stacionārā telefonsarunu iekārta un telefonsarunu iekārta, ar ko telefonsarunas pārraida, izmantojot radioviļņus (turpmāk - radiotelefons), ar savienojuma tipu, kas nodrošina priekšapmaksas iespēju.

1.6. **Izsoles objekts** – telefonsarunu iekārtu izvietošanai atbilstoši to izmēriem nepieciešamā nekustamā īpašuma platība Nolikuma 3.1. punktā norādīto ieslodzījuma vietu ēkās un teritorijā. Par telefonsarunu iekārtu izvietojumu pretendents vienojas ar attiecīgās ieslodzījuma vietas administrāciju.

1.7. **Pretendents**– komersants, kas ir reģistrēts normatīvajos aktos noteiktajā kārtībā (Latvijā reģistrētiem – Komisija pārbauda reģistrācijas faktu Latvijas Republikas Uzņēmumu reģistra datu bāzē. Ārvalstīs reģistrētiem – komersants iesniedz dokumentus, kas apliecina reģistrācijas faktu), kuram ir tiesības veikt komercdarbību telekomunikācijas pakalpojumu sniegšanas jomā un kurš šajā nolikumā noteiktajā termiņā un kārtībā ir iesniedzis pieteikumu ar tam pievienotajiem dokumentiem (Nolikuma 5.1. punkts) dalībai izsolē.

1.8. Nolikums ir sagatavots saskaņā ar Ministru kabineta 2018. gada 20. februāra noteikumiem Nr. 97 "Publiskas personas mantas iznomāšanas noteikumi" (turpmāk – Noteikumi Nr. 97), kā arī ievērojot Publiskas personas finanšu līdzekļu un mantas izšķērdēšanas novēršanas likumā noteikto.

1.9. Lai nodrošinātu informācijas publisku pieejamību, informācija par izsoli un nolikums tiek publicēti Pārvaldes tīmekļvietnē www.ievp.gov.lv un valsts akciju sabiedrības "Valsts nekustamie īpašumi" tīmekļvietnē www.vni.lv.

**2. Pieteikumu iesniegšanas un atvēršanas kārtība**

2.1. Pieteikumi papīra formā, kas noformēti atbilstoši šī nolikuma prasībām, izsolei iesniedzami Pārvaldē darbdienās no plkst. 8.30 līdz plkst. 12.30 un no plkst. 13.00 līdz plkst. 17.00 Stabu ielā 89, Rīgā (**ierodoties adresē, jāzvana pa tālruni tālr.: +371 67290612 vai +371 67290281**) ne vēlāk kā līdz **2025. gada 17. februāra plkst. 17.00** (pēc vietējā laika). Pēc minētā datuma un laika pieteikumi netiks pieņemti. Ja pretendents izvēlas nosūtīt pieteikumu pa pastu vai ar kurjeru, tad visu atbildību par iespējamo pasta sūtījumu aizkavēšanos vai citiem apstākļiem, kas var traucēt pieteikuma savlaicīgu nogādāšanu norādītajā adresē, uzņemas pretendents.

2.2. Pretendents pieteikumu iesniedz slēgtā aploksnē. Uz aploksnes norādāma šāda informācija:

2.2.1. **adresāts**: Ieslodzījuma vietu pārvalde, Stabu iela 89, Rīga, LV- 1009;

2.2.2. **norāde**: **"Pieteikums nomas tiesību rakstiskai izsolei par valsts nekustamā īpašuma nomu un telefonsarunu iekārtu, to apkalpošanu un balss sakaru pakalpojumu nodrošināšanu ieslodzītajiem Ieslodzījuma vietu pārvaldes ieslodzījuma vietās",**

**"Neatvērt pirms izsoles komisijas pieteikumu atvēršanas sēdes"**;

2.2.3. pretendenta nosaukums, reģistrācijas numurs un juridiskā adrese;

2.3. Pretendents iesniedz pieteikumu pēc informācijas par izsoli publicēšanas Pārvaldes tīmekļvietnē www.ievp.gov.lv un valsts akciju sabiedrības "Valsts nekustamie īpašumi" tīmekļvietnē [www.vni.lv](http://www.vni.lv).

2.4. Visas izmaksas, kas saistītas ar pieteikumu sagatavošanu un iesniegšanu, sedz pretendents.

2.5. Pretendenta iesniegtie dokumenti izsolei pretendentam netiek atdoti atpakaļ.

2.6.  Pretendents pieteikumu un tam pievienotos dokumentus sagatavo valsts valodā. Dokumentiem svešvalodā jāpievieno notariāli apliecināts dokumenta tulkojums valsts valodā.

2.7. **Pretendenta pieteikumu pieņemšana tiek pārtraukta** **2025. gada 17.februārī plkst.17.00**. Pēc šī termiņa pieteikumi netiek pieņemti.

2.8. Saņemot pieteikumu, Komisijas sēžu protokolētājs to reģistrē Izsoles pieteikumu iesniegšanas reģistrācijas lapā pieteikumu saņemšanas secībā. Pieteikumu glabā slēgtā aploksnē līdz izsoles sākumam.

2.9. Pieteikumi, kas iesniegti pēc Nolikuma 2.7. punktā noteiktā termiņa, tostarp arī sūtījumi (pieteikumi) pa pastu, kā arī pieteikumi, kas saņemti atvērtā vai bojātā veidā, netiks pieņemti un tiks atgriezti atpakaļ iesniedzējiem.

2.10. **Pretendentu pieteikumu atvēršana notiek** **2025. gada 27. februārī plkst. 10.00 Pārvaldē, Stabu ielā 89, Rīgā, 406.kab.**

# 3. Izsoles objekts, nosacītā nomas maksa un nomas līguma termiņš

3.1. Nekustamā īpašuma aptuvenā kopējā platība ir 2,66 m2 (divi, komats, sešdesmit seši kvadrātmetri), javienas telefonsarunu iekārtas platība ir 0,018 m2) (Nekustamā īpašuma kopējā platība var mainīties atkarībā no pretendenta piedāvāto telefonsarunu iekārtu platības):

|  |  |  |  |  |
| --- | --- | --- | --- | --- |
| **Ieslodzījuma vieta** | **Adrese** | **Minimālais stacionāro telefonsarunu iekārtu skaits** | **Minimālais radiotelefonu skaits** | **Īpašuma aptuvenā platība, m2** |
| Iļģuciema cietums | Tvaikoņu iela 3, Rīga | 13 | 5 | 0,324 |
| Daugavgrīvas cietums | Lielā iela 1, Daugavpils | 4 | 10 | 0,252 |
| Daugavgrīvas cietums | 18.novembra iela 66A, Daugavpils | 6 | 6 | 0,216 |
| Jēkabpils cietums | Ķieģeļu iela 14, Jēkabpils | 6 | 3 | 0,162 |
| Olaines cietums | Rīgas iela 10, Olaine, Olaines nov. | 11 | 5 | 0,288 |
| Valmieras cietums | Dzirnavu iela 32, Valmiermuiža, Valmieras pag., Valmieras nov. | 8 | 3 | 0,198 |
| Jelgavas cietums | Palīdzības iela 3, Jelgava | 8 | 0 | 0,144 |
| Liepājas cietums | Dārza iela 14/16, Liepāja | 12 | 10 | 0,396 |
| Rīgas Centrālcietums | Mazā Matīsa iela 5, Rīga | 32 | 3 | 0,63 |
| Cēsu audzināšanas iestāde nepilngadīgajiem | Līgatnes iela 6, Cēsis | 3 | 0 | 0,054 |
| Kopā: | 103 | 45 | 2,66 |

3.2. Nekustamo īpašumu var apskatīt dabā, vienojoties par konkrēto apskates laiku ar Pārvaldes centrālā aparāta Nodrošinājuma un inženiertehniskās daļas vecāko speciālisti Jeļenu Poļnaju, tālrunis: 67290281, e-pasts: Jelena.Polnaja@ievp.gov.lv. Lai pieteiktos Nekustamā īpašuma apskatei pretendentam jāiesniedz Pārvaldē iesniegums, kurā jānorāda personas, kura ieradīsies uz apskati, vārds, uzvārds, personas kods un pamatojums (t.i., nomas tiesību rakstiska izsole par valsts nekustamā īpašuma nomu un telefonsarunu iekārtu, to apkalpošanu un balss sakaru pakalpojumu nodrošināšanu ieslodzītajiem Ieslodzījuma vietu pārvaldes ieslodzījuma vietās), kā arī personas ierašanās datums un laiks, ieslodzījuma vietas nosaukums un adrese. Apskati var veikt līdz izsoles pieteikuma iesniegšanas termiņa beigām darbdienās no plkst. 9.30 līdz plkst. 16.00 attiecīgajā ieslodzījuma vietā.

3.3. Nosacītā nomas maksa par Nekustamā īpašuma vienu kvadrātmetrumēnesī ir **2,00 EUR** (*divi euro un nulle centi*) bez pievienotās vērtības nodokļa (turpmāk – PVN).

3.4. Nomas līguma termiņš ir 5 (pieci) gadi no nomas līguma spēkā stāšanās dienas, ar tiesībām pagarināt nomas līgumu, ievērojot normatīvajos aktos noteikto kārtību un termiņu.

**4. Balss sakaru pakalpojumu** **sniegšanas nosacījumi**

4.1. Pretendents piedāvā tādu balss sakaru pakalpojuma ieslodzītajiem risinājumu, kas neparedz Iznomātāja interneta pieslēguma izmantošanu balss pārraidei.

4.2. Vidējais izejošo balss zvanu apjoms ir aptuveni 20 (divdesmit) tūkstoši minūtes mēnesī.

4.3. Pretendentam jānodrošina telefonsarunu iekārtu sakaru iespējas uz vai no publiskā telefonu tīkla operatoriem (fiksēto un mobilo) Latvijā.

4.4. Pretendentam jānodrošina telefonsarunu iekārtu sakaru iespējas uz vai no ārvalstu fiksēto un mobilo sakaru pakalpojumu sniedzēju tīkliem.

4.5. Pretendentam jāievēro Sabiedrisko pakalpojumu regulēšanas komisijas padomes 2022. gada 18. augusta lēmums Nr. 1/10 "Numerācijas lietošanas tiesību noteikumi". Pretendents numerācijas lietošanas tiesības izmanto tikai saskaņā ar nacionālajā numerācijas plānā noteikto numerācijas izmantošanas mērķi, pretendentam ir jābūt pieejamiem numuriem, kuri atbilst nacionālajiem numuriem.

4.6. Pretendentam ir jānodrošina priekšapmaksas kartes (fiksēto sakaru priekšapmaksas kartes) ar iespēju papildināt tās internetā vai iegādāties priekšapmaksas kartes komersanta izveidotajā pastāvīgajā tirdzniecības vietā ieslodzījuma vietas teritorijā ieslodzītajiem.

4.7. Pretendentam ir jānodrošina iespēja veikt telefonsarunas no telefonsarunu iekārtām par zvana adresāta līdzekļiem.

4.8. Pretendentam ir jānodrošina iespēja aizliegt veikt zvanus no telefonsarunu iekārtām uz iepriekš saskaņotajiem ar Iznomātāju telefona numuriem.

4.9. Pretendentam jānodrošina gan izejošajiem, gan ienākošajiem zvaniem balss paziņojuma iespēja ar Iznomātāja noteikto tekstu. Ar Iznomātāja noteikto tekstu gan zvanītājs, gan zvana saņēmējs tiek iepazīstināts pirms savienojuma ar operatoru. Paziņojuma tekstu sastāda un nepieciešamības gadījumos maina Iznomātājs, iesniedzot to WAV formātā.

4.10. Pretendentam ir jānodrošina savienojums ar komersanta izveidoto pastāvīgās tirdzniecības vietas ieslodzījuma vietu teritorijā tīkla pārvaldnieka karšu sistēmu bezskaidras naudas norēķinu veikšanai.

4.11. Pretendentam jānodrošina telefonsarunu iekārtu uzstādīšana un apkalpošana un balss sakaru pakalpojumu nodrošināšana turpmāk norādītājās adresēs:

|  |  |  |  |  |
| --- | --- | --- | --- | --- |
| **Nr.** | **Ieslodzījuma vieta** | **Adrese** | **Minimālais stacionāro telefonsarunu iekārtu skaits**  | **Minimālais radiotelefonu skaits** |
| 1. | Iļģuciema cietums | Tvaikoņu iela 3, Rīga | 13 | 5 |
| 2.1. | Daugavgrīvas cietums | Lielā iela 1, Daugavpils | 4 | 10 |
| 2.2. | Daugavgrīvas cietums | 18.novembra iela 66A, Daugavpils | 6 | 6 |
| 3. | Jēkabpils cietums | Ķieģeļu iela 14, Jēkabpils | 6 | 3 |
| 4. | Olaines cietums | Rīgas iela 10, Olaine, Olaines nov. | 11 | 5 |
| 5. | Valmieras cietums | Dzirnavu iela 32, Valmiermuiža, Valmieras pag., Valmieras nov. | 8 | 3 |
| 6. | Jelgavas cietums | Palīdzības iela 3, Jelgava | 8 | 0 |
| 7. | Liepājas cietums | Dārza iela 14/16, Liepāja | 12 | 10 |
| 8. | Rīgas Centrālcietums | Mazā Matīsa iela 5, Rīga | 32 | 3 |
| 9. | Cēsu Audzināšanas iestāde nepilngadīgajiem | Līgatnes iela 6, Cēsis | 3 | 0 |

4.12. Pretendentam jānodrošina balss sakaru pakalpojumu pieejamība visos pieslēguma punktos ar kumulatīvo mēneša rādītāju ne sliktāku kā 99,9%.

4.13. Pretendentam jānodrošina pilnīgs balss sakaru pakalpojums ieslodzījuma vietās 45 (četrdesmit piecu) darbdienu laikā no nomas līguma spēkā stāšanas dienas.

4.14. Pretendentam jānodrošina iespēja izmantot balss sakaru pakalpojumu nepārtrauktā režīmā (24 (divdesmit četras) stundas diennaktī, 7 (septiņas) dienas nedēļā).

4.15. Pretendentam jānodrošina Iznomātājam pa bezmaksas tālruni palīdzības dienesta darbība un apkalpošana latviešu valodā.

4.16. Pretendentam jānodrošina balss sakaru traucējumu un saistītas aparatūras bojājumu (ja bojājums nav noticis Iznomātāja vainas dēļ) bezmaksas novēršana ne ilgāk kā 4 (četru) stundu laikā no bojājuma pieteikšanas brīža, ja bojājums noticis darba laikā (darbdienās no plkst.8.00 līdz 18.00), un 12 (divpadsmit) stundu laikā, ja bojājums noticis ārpus minētā darba laika.

4.17. Pretendentam 5 (piecu) darbdienu laikā no nomas līguma spēkā stāšanas dienas jāiesniedz Iznomātājam elektroniskā formā sagatavots informatīvais materiāls latviešu valodā par priekšapmaksas un papildināšanas karšu lietošanu vienā eksemplārā.

**5. Izsolē iesniedzamie dokumenti**

5.1. Dalībai izsolē pretendents iesniedz rakstisku pieteikumu (sagatavo saskaņā ar paraugu - nolikuma 1. pielikums), kuram pielikumā pievieno:

5.1.1. dokumentu, kas apliecina, ka pretendentam ir tiesības veikt komercdarbību telekomunikācijas pakalpojumu sniegšanas jomā (Sabiedrisko pakalpojumu regulēšanas komisijas vai citas kompetentas organizācijas izsniegtās attiecīgas licences kopija);

5.1.2. apliecinājumu, ka pretendentam balss sakaru pakalpojuma sniegšanai ir nepieciešamās iekārtas un programmatūra. Apliecinājumā saraksta veidā uzskaita attiecīgās iekārtas (katras iekārtas nosaukums, modelis, ražošanas gads) un programmatūras, un to paraksta pretendents;

5.1.3. apliecinājumu, ka pretendentam ir vismaz viena kalendārā gada pieredze pēdējo piecu gadu laikā līdz pieteikuma iesniegšanas dienai līdzīgu pakalpojumu sniegšanā, norādot pakalpojumu apjomu, saņēmējus (juridiskās personas nosaukums, reģistrācijas numurs, kontaktpersonas vārds, uzvārds, amats, tālruņa numurs), kā arī informāciju par pakalpojuma sniegšanas laiku. Apliecinājumu paraksta pretendents.

5.1.4. nolikuma 2. pielikumā norādīto apliecinājumu;

5.1.5. apliecinājumu, ka pretendents uz pieteikuma iesniegšanas brīdi nav pasludināts par maksātnespējīgu, tam nav uzsākts likvidācijas process, tā saimnieciskā darbība nav apturēta vai pārtraukta, nav uzsākta tiesvedība par darbības izbeigšanu, maksātnespēju vai bankrotu;

5.1.6. apliecinājumu, ka pretendetam nav Valsts ieņēmumu dienesta administrēto nodokļu (nodevu) parādu Latvijas Republikā vai valstī, kurā tas reģistrēts, tostarp, valsts sociālās apdrošināšanas iemaksu parādi, kas kopsummā pārsniedz 150,00 *euro*;

5.2. Nolikuma 5.1. punktā minētajiem dokumentiem jābūt cauršūtiem tā, lai nebūtu iespējams nomainīt lapas. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts sanumurēto un cauršūto lapu skaits (ar cipariem un vārdiem), ko ar savu parakstu, tā atšifrējumu, amata nosaukumu, datumu apliecina pretendents vai persona, kurai ir atbilstošas pārstāvības tiesības. Apliecinājuma izvietojumam ir jāsaskaras ar cauršūto lapu uzlīmi.

5.3. Pieteikumu paraksta pretendentu pārstāvēt tiesīgā persona vai tā pilnvarota persona, pievienojot pārstāvību apliecinošu dokumentu (piemēram, pilnvaru).

5.4. Pretendenta iesniegtajiem dokumentiem jāatbilst Ministru kabineta 2018. gada 4. septembra noteikumu Nr. 558 "Dokumentu izstrādāšanas un noformēšanas kārtība" prasībām. Ja pretendents iesniedzis dokumenta kopiju, kura nav apliecināta atbilstoši Ministru kabineta 2018. gada 4. septembra noteikumu Nr. 558 "Dokumentu izstrādāšanas un noformēšanas kārtība" prasībām, Komisija, ja tai rodas šaubas par iesniegtā dokumenta kopijas autentiskumu, var pieprasīt, lai pretendents uzrāda dokumenta oriģinālu.

**6. Piedāvājuma izvēles kritēriji**

6.1. Ņemot vērā, ka Nekustamais īpašums tiek iznomāts, lai nodrošinātu telefonsarunas ieslodzītajiem Iļģuciema cietumā, Daugavgrīvas cietumā, Jēkabpils cietumā, Olaines cietumā, Valmieras cietumā, Jelgavas cietumā, Liepājas cietumā, Rīgas Centrālcietumā, Cēsu Audzināšanas iestādē nepilngadīgajiem izsoles mērķis ir ne tikai nodrošināt telefonsarunas ieslodzītajiem par viszemāko cenu, bet arī iznomāt Nekustamo īpašumu par visaugstāko nomas maksu. Piedāvājumu vērtēšana un salīdzināšana notiek saskaņā ar saimnieciski visizdevīgākā piedāvājuma noteikšanas kritērijiem.

6.2. **Pretendenta piedāvātā maksa (EUR) par vienu kvadrātmetru mēnesī (bez PVN).**

Pretendenta piedāvātā maksa Iznomātājam par Nekustamā īpašuma nomu nevar būt mazāka par šī nolikuma 3.3. punktā norādīto nosacīto minimālo cenu par 1m2 mēnesī.

Maksimālais punktu skaits – 40. Vērtēšana tiek veikta, pamatojoties uz pretendenta pieteikumā sniegto informāciju.

Maksimālo punktu skaitu piešķir piedāvājumam ar augstāko maksu (EUR) par vienu kvadrātmetru mēnesī (cenā ir jāiekļauj visi nodokļi (izņemot PVN) un izdevumi, tostarp par Tehniskajā specifikācijā (Balss sakaru pakalpojumu sniegšanas nosacījumi) nenorādītu un neparedzētu darbu izpildi. Pārējiem piedāvājumiem piešķir proporcionāli mazāk. Piešķiramo punktu skaitu aprēķina saskaņā ar šādu formulu:

|  |  |  |  |  |
| --- | --- | --- | --- | --- |
| ***vērtējamā piedāvājuma nomas maksa (EUR) par vienu kvadrātmetru mēnesī*** | ***:*** | ***augstākā nomas maksa (EUR) par vienu kvadrātmetru mēnesī*** | ***x*** | ***40*** |

***(Vērtējumu nosaka ar precizitāti divas zīmes aiz komata).***

6.3. **Sarunu tarifs.**

Vienas minūtes un viena savienojuma maksa (EUR, cenā ir jāiekļauj visi nodokļi (izņemot PVN) un izdevumi, tostarp par Tehniskajā specifikācijā (Balss sakaru pakalpojumu sniegšanas nosacījumi) nenorādītu un neparedzētu darbu izpildi. Maksimālais punktu skaits – norādīts tabulā.

Vērtēšana tiek veikta, pamatojoties uz pretendenta pieteikumā (Finanšu piedāvājumā) sniegto informāciju.

Maksimālo punktu skaitu piešķir piedāvājumam ar viszemāko vienas minūtes (viena savienojuma) maksu (cenā ir jāiekļauj visi nodokļi (izņemot PVN) un izdevumi, tostarp par Tehniskajā specifikācijā (Balss sakaru pakalpojumu sniegšanas nosacījumi) nenorādītu un neparedzētu darbu izpildi. Pārējiem piedāvājumiem piešķir proporcionāli mazāk punktu skaitu. Piešķiramo punktu skaitu aprēķina saskaņā ar šādu formulu:

|  |  |  |  |  |
| --- | --- | --- | --- | --- |
| ***viszemākā cena*** | ***:*** | ***vērtējamā piedāvājuma cena*** | ***x*** | ***maksimālo punktu skaitu (norādīts Nolikuma 6.4. punkta tabulā Nr.p.k. 2. apakšpunktos)***  |

6.4. Punktu piešķiršana balss sakaru pakalpojumu tarifu vērtēšanai:

Tabula

| **Nr. p.k.** | **Vērtēšanas kritērijs** | **Maksimālais punktu skaits** |
| --- | --- | --- |
| **1.** | **Pretendenta maksa par Īpašuma nomu par 1 m2 mēnesī** | **40** |
| **2.** | **Sarunu tarifs**  | **60** |
| **2.1.** | **Lokālie zvani, sarunu tarifs (par 1 minūti):** | **30** |
| 2.1.1. | Savstarpējie zvani (starp iestādes pieslēgumiem) | 6 |
| 2.1.2. | Uz "LMT" tīklu | 6 |
| 2.1.3. | Uz "Tele2" tīklu | 6 |
| 2.1.4. | Uz "Bite Latvija" tīklu | 6 |
| 2.1.5. | Uz fiksēto sakaru tīkliem Latvijā | 6 |
| **2.2.** | **Starptautiskie zvani,** **sarunu tarifs (par 1 minūti) :** | **20** |
| 2.2.1. | Uz Baltiju (Lietuva, Igaunija) | 10 |
| 2.2.2. | Uz pārējām pasaules valstīm | 10 |
|  |  |  |
| **2.3.** | **Maksa par savienojumu** | **10** |
| 2.3.1. | Savienojumu maksa par vienu reizi | 10 |
|  | **Kopā maksimālais punktu skaits** | **100** |

6.5. Katra piedāvājuma galīgo novērtējumu nosaka, katrā pozīcijā minēto kritēriju punktu skaitu saskaitot kopā. **Komisija par saimnieciski visizdevīgāko piedāvājumu atzīst to piedāvājumu, kas ieguvis** **visaugstāko galīgo novērtējumu.**

6.6. Pretendents drīkst iesniegt tikai vienu piedāvājuma variantu par visu izsoles objektu kopā.

**7. Izsoles norise**

7.1. Pieteikumu atvēršanu publikācijā norādītajā datumā, laikā un vietā rīko Komisija.

7.2. Ja rakstiskai izsolei piesakās tikai viens pretendents, izsoli atzīst par notikušu.

7.3. Komisija publikācijā norādītajā pieteikumu atvēršanas datumā, laikā un vietā paziņo, ka sākusies izsole.

7.4. Pieteikumu atvēršana ir atklāta, un tos atver iesniegšanas secībā. Komisijas priekšsēdētājs, atverot katru piedāvājumu to iesniegšanas secībā, nosauc pretendentu, pieteikuma iesniegšanas datumu un laiku, kā arī pretendenta piedāvājumu, un parakstās uz pieteikuma (parakstās arī pārējie Komisijas locekļi). Mutiskie piedāvājumi rakstiskā izsolē ir aizliegti. Nomas pieteikumu atvēršanu protokolē.

7.5. Izsoles protokolu paraksta visi Komisijas locekļi.

7.6. Pēc pieteikumu publiskās atvēršanas sanāksmes, Komisija slēgtā sēdē izvērtē pretendentu iesniegto pieteikumu atbilstību šī nolikuma prasībām.

7.7. Komisija izslēdz pretendentu no dalības rakstiskajā izsolē un pieteikumu neizskata saskaņā ar Noteikumu Nr. 97 43. punktu, tostarp, ja:

7.7.1. ja tiek atklāts, ka nomas tiesību pretendents ir sniedzis nepatiesas ziņas;

7.7.2. ja pieteikumu ir parakstījusi persona bez pretendenta pārstāvības tiesībām.

7.8. Komisija attiecībā uz pretendentu, kuram saskaņā ar šo nolikumu būtu piešķiramas līguma slēgšanas tiesības, ir tiesīga veikt pārbaudi, vai uz pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbības, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, nav noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē līguma izpildi. Nepieciešamo informāciju Komisija pārbaudīs Eiropas Komisijas Sankciju karte – ES un ANO noteikto sankciju apkopojums ASV noteikto sankciju datubāze un Finanšu izlūkošanas dienesta tīmekļvietnē, kur apkopotas saites uz ES/NATO valstu sankciju sarakstiem (datubāze) noteiktajā kārtībā.

7.9. Komisija izslēdz pretendentu no dalības izsolē, ja uz pretendentu vai Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā minētajām personām ir attiecināmas Sankciju likuma 11.1 panta pirmajā daļā minētās sankcijas.

7.10. Par pretendenta izslēgšanu no turpmākās dalības izsolē Komisija 3 (trīs) darbdienu laikā no attiecīgā lēmuma pieņemšanas nosūta pretendentam informatīvo vēstuli uz pretendenta norādīto elektronisko adresi.

7.11. Komisija, ja tas ir nepieciešams, izmantojot publiski pieejamās datu bāzes un publiski pieejamo informāciju, var pārbaudīt un pārliecināties par pretendenta atbilstību Nolikuma 4. nodaļas prasībām.

7.12. Ja nepieciešams papildus laiks, lai izvērtētu pieteikumu un pretendentu atbilstību Nolikuma prasībām, pēc pieteikumu atvēršanas, Komisija paziņo pretendentam laiku un vietu, kad tiks paziņoti rakstiskās izsoles rezultāti.

 7.13. Pēc pretendentu iesniegto pieteikumu un tam pievienoto dokumentu izvērtēšanas Nolikuma prasībām, Komisija nosaka izsoles uzvarētāju. Par izsoles uzvarētāju tiek atzīts pretendenta piedāvājums, kas ieguvis visaugstāko galīgo novērtējumu (Nolikuma 6. nodaļa) un kura pieteikuma dokumenti atbilst Nolikuma prasībām. Rakstiskās izsoles rezultātu paziņošanu protokolē.

7.14. Ja pēc visu pieteikumu atvēršanas Komisija konstatē, ka vairākiem pretendentiem ir vienāds novērtējuma punktu skaits, tad Komisija rakstiski lūdz pretendentus, kuriem ir vienāds novērtējuma punktu skaits, izteikt rakstiski savus piedāvājumus par iespējami augstāko nomas maksu, nosaka piedāvājumu iesniegšanas un atvēršanas datumu, laiku, vietu un kārtību.

7.15. Ja neviens no pretendentiem, kuriem ir vienāds novērtējuma punktu skaits, neiesniedz jaunu piedāvājumu par augstāku nomas maksu saskaņā ar Nolikuma 7.14. punktu, Komisija pieteikumu iesniegšanas secībā rakstveidā piedāvā pretendentam slēgt nomas līgumu atbilstoši tā piedāvājumam.

7.16. Komisija patur tiesības jebkurā brīdī pārtraukt izsoli, ja tam ir objektīvs pamatojums, līdz lēmuma par uzvarētāja noteikšanu paziņošanai.

7.17. Komisija var veikt grozījumus šajā nolikumā vai pagarināt pieteikuma iesniegšanas termiņu, ievietojot attiecīgo informāciju Pārvaldes tīmekļvietnē www.ievp.gov.lv un valsts akciju sabiedrības "Valsts nekustamie īpašumi" tīmekļvietnē www.vni.lv.

7.18. Komisijas lēmums par izsoles rezultātu apstiprināšanu stājas spēkā pēc izsoles protokola parakstīšanas. Protokolu paraksta Komisijas priekšsēdētājs un Komisijas locekļi.

7.19. Dalībai izsolē tiek pielaisti tikai tie pretendenti, kuru pieteikumus un pievienotos dokumentus Komisija atzīst par atbilstošiem šī nolikuma prasībām. Ja visu pretendentu iesniegtie pieteikumi un pievienotie dokumenti neatbilst Nolikuma prasībām, izsole ir izbeidzama bez rezultāta un rīkojama jauna izsole.

**8. Komisijas tiesības un pienākumi**

8.1. Komisija lemj par visiem ar izsoles rīkošanu un norisi saistītajiem jautājumiem, tostarp Komisija pieņem lēmumu par izsoles rezultātu, līguma slēgšanu, pieteikumu iesniegšanas termiņa pagarinājumu, grozījumu veikšanu šajā nolikumā, par izsoles pārtraukšanu vai izsoles izbeigšanu;

8.2. Komisija vērtē pretendentus un to iesniegtos pieteikumus saskaņā ar šo nolikumu, kā arī citiem normatīvajiem aktiem;

8.3. Komisija ir tiesīga pieņemt lēmumu, ja tās sēdē piedalās vismaz 2/3 no Komisijas locekļiem. Komisijas locekļu skaitu nosaka, iegūto rezultātu apaļojot uz augšu;

8.4. Komisija pieņem lēmumus ar vienkāršu balsu vairākumu. Ja Komisijas locekļu balsis sadalās vienādi, izšķirošā ir priekšsēdētāja balss;

8.5. Komisijai ir tiesības izskatāmo jautājumu vispusīgai izvērtēšanai uzaicināt piedalīties speciālistus un citas personas;

8.6. Komisija var pieprasīt pretendentam papildus informāciju vai paskaidrojumus par pieteikumu, nosakot to iesniegšanas termiņu un vietu;

8.7. Komisija ir tiesīga atbildēt uz pretendentu jautājumiem;

8.8. Katrs Komisijas loceklis paraksta apliecinājumu, kas ir sagatavots, pamatojoties uz likuma "Par interešu konflikta novēršanu valsts amatpersonu darbībā" normām.

**9. Nomas līguma slēgšana**

9.1. Līguma projekts ir šī nolikuma neatņemama sastāvdaļa (3. pielikums).

9.2. Pretendentam, kuram tiks piešķirtas tiesības slēgt nomas līgumu, saprātīgajā termiņā, bet ne ilgāk kā 15 (piecpadsmit) darbdienu laikā no nomas līguma projekta nosūtīšanas dienas jānoslēdz līgums ar Iznomātāju. Ja noteiktajā termiņā pretendents nomas līgumu ar Iznomātāju neparaksta vai neiesniedz attiecīgu atteikumu slēgt nomas līgumu ar Iznomātāju, uzskatāms, ka nomas tiesību pretendents no nomas līguma slēgšanas ir atteicies, un nomas līguma slēgšanas tiesības pāriet nākamajam pretendentam, kam ir saimnieciski visizdevīgākais piedāvājums.

9.3. Informācija par izsoles rezultātiem un nomas tiesību piešķiršanu, kā arī informācija par nomas līguma noslēgšanu tiek publicēta Pārvaldes tīmekļvietnē www.ievp.gov.lv un valsts akciju sabiedrības "Valsts nekustamie īpašumi" tīmekļvietnē [www.vni.lv](http://www.vni.lv) Noteikumu Nr. 97 noteiktajā termiņā un kārtībā.

**10. Personas datu apstrāde un aizsardzība**

10.1. Pamatojoties 2016. gada 27. aprīļa Eiropas Parlamenta un Padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 13. pantu informējam, ka:

10.1.1. Pārzinis: Ieslodzījuma vietu pārvalde, Stabu iela 89, Rīga, LV- 1009, e-pasts: pasts@ievp.gov.lv, datu aizsardzības speciālista kontaktinformācija, e-pasts: datu.specialists@iev.gov.lv.

10.1.2. Personas datu apstrādes pamata nolūki ir nomas tiesību rakstiskas izsoles organizēšana, administrēšana, saistītie nolūki ir saziņa ar Pretendenta kontaktpersonu. Pārvalde apstrādās šādus Pretendenta kontaktpersonas datus – vārds, uzvārds, tālrunis, amats.

10.1.3. Juridiskais pamatojums: Vispārīgās datu aizsardzības regulas 6. panta pirmā punkta c) apakšpunkts, apstrāde ir vajadzīga, lai izpildītu uz Pārzini attiecināmu juridisku pienākumu, kas ir noteikts Latvijas Sodu izpildes kodeksa 77. panta devītajā daļā, Apcietinājumā turēšanas kārtības likuma 19. panta septītajā daļā.

10.1.4. Personas datu ieguves avots: no Pretendenta.

10.1.5. Personas datu saņēmēju kategorijas: personas dati netiks nodoti trešajām personām, izņemot, ja tas nepieciešams noteiktajiem datu apstrādes nolūkiem, vai ja šādu pienākumu uzliek normatīvie akti.

10.1.6. Personas datu glabāšanas termiņš: Pārzinis glabā personas datus atbilstoši definētajiem personas datu apstrādes nolūkiem un personas datu apstrādes tiesiskajiem pamatiem, kamēr pastāv vismaz viens no šiem kritērijiem:

* ir noteikts juridisks pienākums datus glabāt noteiktu laiku saskaņā ar normatīvajiem aktiem;
* ir nepieciešams izpildīt uzņemtās saistības.

10.2. Personai ir tiesības saņemt normatīvajos aktos noteikto informāciju saistībā ar viņa personas datu apstrādi, piekļūt saviem personas datiem, labot vai dzēst tos, kā arī iebilst pret savu personas datu apstrādi vai lūgt savu personas datu apstrādes ierobežošanu, kā arī  iesniegt sūdzību par savu personas datu apstrādi Datu valsts inspekcijai ([www.dvi.gov.lv](http://www.dvi.gov.lv/)) Elijas ielā 17, Rīgā, LV-1050, e-pasts: pasts@dvi.gov.lv, ja uzskata, ka viņa tiesības un intereses ir pārkāptas.

10.3. Pārzinis nav atbildīgs, ja Pretendents nav informējis Pretendenta kontaktpersonu par tā personas datu apstrādi, vai nav izpildījis jebkuru citu datu aizsardzības prasību attiecībā uz iesniegtajā piedāvājumā esošo personu personas datiem.

**11. Citi jautājumi**

11.1. Pretendents, iesniedzot pieteikumu, apņemas ievērot visus šajā nolikumā minētos nosacījumus kā pamatu nomas līguma noslēgšanai.

11.2. Pretendents un tā nodarbinātie, atrodoties ieslodzījuma vietā, ievēro Latvijas Republikas spēkā esošo normatīvo aktu prasības. Par nelikumīgu vielu, priekšmetu un izstrādājumu nodošanu personām un saņemšanu no personām, kuras ievietotas ieslodzījuma vietās, var iestāties:

11.2.1.kriminālatbildība saskaņā ar Krimināllikuma 309. panta otro daļu;

11.2.2. administratīvā atbildība saskaņā ar Latvijas Sodu izpildes kodeksa 76.1pantu vai Apcietinājumā turēšanas kārtības likuma 43. pantu.

11.3.  Īpašumu nedrīkst nodot apakšnomā.

11.4. Starp izsoles pretendentiem aizliegta vienošanās, kas varētu ietekmēt izsoles rezultātus un gaitu.

**1. pielikums**

Ieslodzījuma vietu pārvaldes

**Nomas tiesību rakstiskas**

**izsoles nolikumam**

Ieslodzījuma vietu pārvaldei

 Stabu iela 89, Rīga, LV-1009

*Pretendents:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/nosaukums/

\_\_\_\_\_\_\_\_\_\_\_\_\_\_\_\_\_\_/reģistrācijas numurs/

\_\_\_\_\_\_\_\_\_\_\_\_\_\_\_\_\_\_\_\_\_\_/juridiskā adrese/

\_\_\_\_\_\_\_\_\_\_\_\_\_\_\_\_\_/ Tālr.; e-adrese/E-pasts/

\_\_\_\_\_\_\_\_\_\_\_\_\_\_\_\_\_/personas, kura ir tiesīga

pārstāvēt pretendentu vai pilnvarotās personas

 vārds, uzvārds, personas kods (ja ir)/

**PIETEIKUMS dalībai izsolē**

Lūdzam iznomāt valsts nekustamā īpašuma daļu zemāk norādītajās Ieslodzījuma vietu pārvaldes ieslodzījuma vietās ar kopējo platību - \_\_\_\_\_\_\_\_\_ m2 (vienas telefonsarunu iekārtas platība (telefonsarunu iekārtas izmēri) - \_\_\_\_ m2 (\_\_\_\_\_\_\_\_\_\_)), telefonsarunu nodrošināšanai ieslodzītajiem Iļģuciema cietumā, Daugavgrīvas cietumā, Jēkabpils cietumā, Olaines cietumā, Valmieras cietumā, Jelgavas cietumā, Liepājas cietumā, Rīgas Centrālcietumā, Cēsu Audzināšanas iestādē nepilngadīgajiem (turpmāk - Īpašums)[[1]](#footnote-2):

|  |  |  |  |
| --- | --- | --- | --- |
| **Ieslodzījuma vieta** | **Adrese** |  **Minimālais stacionāro telefonsarunu iekārtu skaits** | **Minimālais radiotelefonu skaits** |
| Iļģuciema cietums | Tvaikoņu iela 3, Rīga | 13 | 5 |
| Daugavgrīvas cietums | Lielā iela 1, Daugavpils | 4 | 10 |
| Daugavgrīvas cietums | 18.novembra iela 66A, Daugavpils | 6 | 6 |
| Jēkabpils cietums | Ķieģeļu iela 14, Jēkabpils | 6 | 3 |
| Olaines cietums | Rīgas iela 10, Olaine, Olaines nov. | 11 | 5 |
| Valmieras cietums | Dzirnavu iela 32, Valmiermuiža, Valmieras pag., Valmieras nov. | 8 | 3 |
| Jelgavas cietums | Palīdzības iela 3, Jelgava | 8 | 0 |
| Liepājas cietums | Dārza iela 14/16, Liepāja | 12 | 10 |
| Rīgas Centrālcietums | Mazā Matīsa iela 5, Rīga | 32 | 3 |
| Cēsu Audzināšanas iestāde nepilngadīgajiem | Līgatnes iela 6, Cēsis | 3 | 0 |
| Kopā: | 103 | 45 |

**Piedāvātā Īpašuma nomas maksa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR par vienu kvadrātmetru mēnesī, bez PVN.**

***Plānotās darbības***: Balss sakaru pakalpojuma nodrošināšana ieslodzītajiem Iļģuciema cietumā, Daugavgrīvas cietumā, Jēkabpils cietumā, Olaines cietumā, Valmieras cietumā, Jelgavas cietumā, Liepājas cietumā, Rīgas Centrālcietumā un Cēsu Audzināšanas iestādē nepilngadīgajiem. ***Īpašuma izmantošana*** - /\_\_\_\_\_\_\_\_\_\_\_\_/ (*pretendenta nosaukums*) telefonsarunu iekārtu izvietošanai un apkalpošanai, balss sakaru pakalpojuma nodrošināšanai ieslodzītajiem iepriekš minētajās ieslodzījuma vietās.

***Piekrītam, ka*** Iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par pretendenta kavētajiem maksājumiem un tā kredītreitingu, no Iznomātājam pieejamām datubāzēm.

***Apliecinām, ka:***

1. esam iepazinušies ar izsoles nolikuma, tai skaitā visu tā pielikumu, saturu, atzīstam to par pareizu, saprotamu un atbilstošu;

2. mums ir skaidras un saprotamas izsoles nolikumā noteiktās prasības piedāvājuma sagatavošanai, līguma priekšmets, līguma noteikumi un Iznomātāja pretendentam izvirzītās prasības;

3. visas izsoles pieteikumā sniegtās ziņas par pretendentu un tā piedāvājumiem ir patiesas;

4. apstiprinām, ka piekrītam nolikuma noteikumiem (tostarp nolikuma 4. nodaļā "Balss sakaru pakalpojumu sniegšanas nosacījumi" (Tehniskā specifikācija) izvirzītajām prasībām) un piedāvājam nodrošināt telefonsarunas ieslodzītajiem Iļģuciema cietumā, Daugavgrīvas cietumā, Jēkabpils cietumā, Olaines cietumā, Valmieras cietumā, Jelgavas cietumā, Liepājas cietumā, Rīgas Centrālcietumā un Cēsu Audzināšanas iestādē nepilngadīgajiem par šādām cenām (Finanšu piedāvājums):

| **Nr. p.k.** | **Pakalpojums** | **Cena EUR** |
| --- | --- | --- |
| **1.** | **Sarunu tarifs**  |  |
| **1.1.** | **Lokālie zvani, sarunu tarifs (par 1 minūti):** |  |
| 1.1.1. | Savstarpējie zvani (starp iestādes pieslēgumiem) |  |
| 1.1.2. | Uz "LMT" tīklu |  |
| 1.1.3. | Uz "Tele2" tīklu |  |
| 1.1.4. | Uz "Bite Latvija" tīklu |  |
| 1.1.5. | Uz fiksēto sakaru tīkliem Latvijā |  |
| **1.2.** | **Starptautiskie zvani,** **sarunu tarifs (par 1 minūti):** |  |
| 1.2.1. | Uz Baltiju (Lietuva, Igaunija) |  |
| 1.2.2. | Uz pārējām pasaules valstīm  |  |
|  |  |  |
| **1.3.** | **Maksa par savienojumu** |  |
| 1.3.1. | Savienojumu maksa par vienu reizi |  |

Pielikumā:

1. dokuments, kas apliecina, ka pretendentam ir tiesības veikt komercdarbību telekomunikācijas pakalpojumu sniegšanas jomā (Sabiedrisko pakalpojumu regulēšanas komisijas vai citas kompetentas organizācijas izsniegtās attiecīgas licences kopija), uz \_\_\_\_ lpp.;

2.  apliecinājums, ka pretendentam balss sakaru pakalpojuma sniegšanai ir nepieciešamās iekārtas un programmatūra. Apliecinājumā saraksta veidā uzskaita attiecīgās iekārtas (katras iekārtas nosaukums, modelis, ražošanas gads) un programmatūras, uz \_\_\_\_\_ lpp.;

3. apliecinājums, ka pretendentam ir vismaz viena kalendārā gada pieredze pēdējo piecu gadu laikā līdz pieteikuma iesniegšanas dienai līdzīgu pakalpojumu sniegšanā, norādot pakalpojumu apjomu, saņēmējus (juridiskās personas nosaukums, reģistrācijas numurs, kontaktpersonas vārds, uzvārds, amats, tālruņa numurs), kā arī informāciju par pakalpojuma sniegšanas laiku, uz \_\_\_\_\_ lpp.;

4. nolikuma 2. pielikumā norādītais apliecinājums, uz \_\_\_ lpp.;

5. apliecinājums, ka pretendents uz pieteikuma iesniegšanas brīdi nav pasludināts par maksātnespējīgu, tam nav uzsākts likvidācijas process, tā saimnieciskā darbība nav apturēta vai pārtraukta, nav uzsākta tiesvedība par darbības izbeigšanu, maksātnespēju vai bankrotu, uz \_\_\_\_\_\_ lpp.;

6. apliecinājums, ka pretendentam nav Valsts ieņēmumu dienesta administrēto nodokļu (nodevu) parādu Latvijas Republikā vai valstī, kurā tas reģistrēts, tostarp valsts sociālās apdrošināšanas iemaksu parādi, kas kopsummā pārsniedz 150,00 *euro*, uz \_\_\_\_\_\_\_ lpp.;

7. pilnvara, ja juridisko personu pārstāv persona, kurai nav pārstāvības tiesības, uz \_\_\_\_\_ lpp.

Datums\_\_\_\_\_\_\_\_\_\_\_\_\_\_\_\_\_

Pilnvarotās personas paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parakstītāja vārds, uzvārds un amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | **2. pielikums**Ieslodzījuma vietu pārvaldes**Nomas tiesību rakstiskas** **izsoles nolikumam**Atbilstoši nomas tiesību rakstiskas izsoles nolikumampar valsts nekustamā īpašuma nomu un telefonsarunu iekārtu, to apkalpošanu un balss sakaru pakalpojumu nodrošināšanu ieslodzītajiem Ieslodzījuma vietu pārvaldes ieslodzījuma vietās **Apliecinājums***(Vieta)*, *(Datums) (Dok. Nr.)*Ar šo, \_\_\_\_\_\_\_\_\_\_\_\_\_\_\_\_\_\_\_\_\_\_\_*(pretendenta nosaukums),* reģ. Nr. \_\_\_\_\_\_\_\_\_, apliecinām savu gatavību izpildīt un ievērot nomas tiesību rakstiskas izsoles par valsts nekustamā īpašuma nomu un telefonsarunu iekārtu, to apkalpošanu un balss sakaru pakalpojumu nodrošināšanu ieslodzītajiem Ieslodzījuma vietu pārvaldes ieslodzījuma vietās, prasības un apliecinām, ka:* \_\_\_\_\_\_\_\_\_\_\_\_\_\_\_ (*pretendenta nosaukums*) ir reģistrēts, licencēts vai sertificēts atbilstoši attiecīgās valsts normatīvo aktu prasībām un tam ir tiesības veikt komercdarbību telekomunikācijas pakalpojumu sniegšanas jomā;
* Apliecinām, ka pirms nomas līguma izpildes uzsākšanas, \_\_\_\_\_\_\_\_\_\_\_\_\_\_ (*pretendenta nosaukums*) darbinieki tiks informēti par Pārvaldes (tajā skaitā ieslodzījuma vietas) veiktajām pārbaudēm tās teritorijā, kā arī, par nepieciešamību izpildīt un pakļauties Pārvaldes amatpersonu likumīgajām prasībām.

Iebraucot transporta kontroles caurlaides punkta transportlīdzekļu pārbaudes laukumā,\_\_\_\_\_\_\_\_\_\_\_\_\_\_ (*pretendenta nosaukums*) transportlīdzekļa vadītājam nepieciešams: 1. izslēgt transportlīdzekļa motoru un ieslēgt transportlīdzekļa stāvbremzi; 2. iziet no transportlīdzekļa kabīnes un sagatavot transportlīdzekli un kravu apskatei;  3. izpildīt un pakļauties transporta kontroles caurlaides punkta apsarga vai kontroles caurlaides punkta apsarga likumīgajām prasībām, kuras apsargs pilda saskaņā ar Ieslodzījuma vietu pārvaldes likuma 22. panta pirmās daļas 4. punktu, proti, nodod priekšmetus, izstrādājumus un vielas, kuras aizliegts ienest, lietot un glabāt ieslodzījuma vietā [..], kas izriet no šāda tiesiskā regulējuma:  3.1. Krimināllikums; 3.2. Latvijas Sodu izpildes kodekss; 3.3. Ministru kabineta 2006. gada 30. maija noteikumu Nr. 423 "Brīvības atņemšanas iestādes iekšējās kārtības noteikumi" 1. pielikums; 3.4. Ministru kabineta 2007. gada 27. novembra noteikumu Nr. 800 "Izmeklēšanas cietuma iekšējās kārtības noteikumi" 4. un 5. pielikums; 4. nodot īslaicīgā glabāšanā mobilo telefonu, tā piederumus un sastāvdaļas (SIM karte, akumulators, uzlādes ierīce u.c.) vai citus sakaru līdzekļus, datu nesējus (dažāda veida atmiņas kartes, CD vai DVD diskus u.c.), modemu, rūteri, kā arī jebkuru citu priekšmetu, izstrādājumu un vielu, ko ieslodzītais var izmantot bēgšanai, uzbrukumam vai citai prettiesiskai darbībai, ja vien šo priekšmetu, izstrādājumu un vielu Pārvalde (vai Pārvaldes pilnvarotā persona) ir atļāvusi ienest ieslodzījuma vietā. Pārvaldes amatpersonas ieslodzījuma vietas teritorijā ir tiesīgi konfiscēt narkotiskās un psihotropās vielas, sprāgstošas vielas, ieročus, munīciju, alkoholiskos dzērienus – priekšmetus, izstrādājumus un vielas, kuras aizliegts ienest, lietot un glabāt ieslodzījuma vietā. \_\_\_\_\_\_\_\_\_\_\_\_\_\_\_\_ (*pretendenta nosaukums*) informē savus darbiniekus par to, ka viņiem jāievēro un jāizpilda nolikuma, nomas līguma nosacījumi, Latvijas Republikā spēkā esošie normatīvie akti, kas regulē režīma pamatnoteikumus ieslodzījuma vietās, tajā skaitā veic savu darbinieku instruktāžu. Ja \_\_\_\_\_\_\_\_\_\_\_\_\_\_ (*pretendenta nosaukums*) darbinieks atsakās izpildīt transporta kontroles caurlaides punkta apsarga vai kontroles caurlaides punkta apsarga likumīgās prasības, tad \_\_\_\_\_\_\_\_\_\_\_\_\_\_ (*pretendenta nosaukums*) darbiniekam var tikt kavēta vai atteikta ieslodzījuma vietas apmeklēšana un ja šī iemesla dēļ ir kavēta pakalpojuma sniegšana, tad uzskatāms, ka \_\_\_\_\_\_\_\_\_\_\_ (*pretendenta nosaukums*) vainas dēļ notika pakalpojuma sniegšanas kavējums ar visām no tā izrietošām sankcijām.Paraksttiesīgā persona *(Vārds Uzvārds)* z.v. |

**3. pielikums**

Ieslodzījuma vietu pārvaldes

**Nomas tiesību rakstiskas**

**izsoles nolikumam**

**NEKUSTAMĀ ĪPAŠUMA NOMAS LĪGUMS Nr.\_\_\_\_\_\_\_\_\_\_\_\_\_\_\_**

telefonsarunu nodrošināšanai ieslodzītajiem Ieslodzījuma vietu pārvaldes ieslodzījuma vietās

Rīgā Datums skatāms laika zīmogā

**Ieslodzījuma vietu pārvalde**, reģistrācijas Nr.90000027165, juridiskā adrese: Stabu iela 89, Rīga, LV – 1009 (turpmāk - Pārvalde), priekšnieka \_\_\_\_\_\_\_\_\_\_ personā, kurš rīkojas pamatojoties uz Ministru kabineta 2005.gada 1.novembra noteikumiem Nr.827 "Ieslodzījuma vietu pārvaldes nolikums" (turpmāk – Iznomātājs), no vienas puses, un

 \_\_\_\_\_\_\_\_\_\_\_\_\_/ nosaukums, reģistrācijas numurs, juridiskā adrese/\_\_\_\_\_\_\_\_\_ /, tās pārstāvja /*vārds, uzvārds*/ personā, kurš rīkojas pamatojoties uz \_\_\_\_\_\_\_\_\_\_, turpmāk – Nomnieks, no otras puses, abi kopā saukti Puses, pamatojoties uz nomas tiesību rakstiskas izsoles par valsts nekustamā īpašuma nomu un telefonsarunu iekārtu, to apkalpošanu un balss sakaru pakalpojumu nodrošināšanu ieslodzītajiem Pārvaldes ieslodzījuma vietās, rezultātiem, Ministru kabineta 2018.gada 20.februāra noteikumiem Nr.97 "Publiskas personas mantas iznomāšanas noteikumi" bez viltus, maldības vai spaidiem noslēdz šādu līgumu (turpmāk – Līgums):

1. **Līgumā lietotie termini**

 1.1. **Ieslodzījuma vieta** – Iļģuciema cietuma, Jēkabpils cietuma, Olaines cietuma (Latvijas Cietumu slimnīcas), Valmieras cietuma, Jelgavas cietuma, Liepājas cietuma, Rīgas Centrālcietuma, Daugavgrīvas cietuma, Cēsu Audzināšanas iestādes nepilngadīgajiem ēkas un teritorija.

 1.2. **Telefonsarunu iekārtas** - stacionārā telefonsarunu iekārta un telefonsarunu iekārta, ar ko telefonsarunas pārraida, izmantojot radioviļņus (turpmāk - radiotelefons), ar savienojuma tipu, kas nodrošina priekšapmaksas iespēju.

 1.3. **Pakalpojums** – fiksētais balss sakaru pakalpojums, ko nodrošina elektronisko sakaru komersants, izmantojot ieslodzījuma vietās ierīkotās telefonsarunu iekārtas izejošajām sarunām ar priekšapmaksu un atzvanīšanas iespēju par adresāta līdzekļiem.

 1.4. **Iekārtas** – Nomniekam piederošās iekārtas, kas tiek uzstādītas ieslodzījuma vietā Līgumā noteiktajā kārtībā.

 1.5. **Tīkls** – ieslodzījuma vietā ierīkotais Nomnieka telekomunikāciju tīkls, kas ir Nomnieka īpašums.

 1.6. **Apkalpošana** – Nomnieka izpildāmie darbi, remontdarbi, apkope un tml., kas ir norādīti Līgumā un kas ir nepieciešami Pakalpojuma sniegšanai un nodrošināšanai, kā arī Iekārtu, Tīkla un Telefonsarunu iekārtu nepārtrauktai darbībai.

 1.7. **Darbinieki** – Nomnieka darbinieki vai Nomnieka nolīgti atbilstošas kvalifikācijas speciālisti, kas Līguma ietvaros veic Iekārtu, Tīkla vai Telefonsarunu iekārtu Apkalpošanas darbības ieslodzījuma vietā un/vai ārpus tās.

**2. Līguma priekšmets**

2.1. Iznomātājs nodod, un Nomnieks pieņem lietošanā par maksu nekustamā īpašuma daļu Iļģuciema cietumā, Daugavgrīvas cietumā, Jēkabpils cietumā, Olaines cietumā, Valmieras cietumā, Jelgavas cietumā, Liepājas cietumā, Rīgas Centrālcietumā un Cēsu Audzināšanas iestādē nepilngadīgajiem Telefonsarunu iekārtu izvietošanai un to apkalpošanai, Pakalpojuma nodrošināšanas nolūkā, ar kopējo platību \_\_\_\_\_\_\_\_\_\_m2 (vienas Telefonsarunas iekārtas platība - \_\_\_\_\_\_m2) (turpmāk – Īpašums):

|  |  |  |  |
| --- | --- | --- | --- |
| **Ieslodzījuma vieta** | **Minimālais stacionāro telefonsarunu iekārtu skaits**  | **Minimālais radiotelefonu skaits** | **Īpašuma platība, m2** |
| Iļģuciema cietums | 13 | 5 |  |
| Daugavgrīvas cietums (Lielā iela 1, Daugavpils) | 4 | 10 |  |
| Daugavgrīvas cietums (18.novembra iela 66A, Daugavpils) | 6 | 6 |  |
| Jēkabpils cietums | 6 | 3 |  |
| Olaines cietums | 11 | 5 |  |
| Valmieras cietums | 8 | 3 |  |
| Jelgavas cietums | 8 | 0 |  |
| Liepājas cietums | 12 | 10 |  |
| Rīgas Centrālcietums | 32 | 3 |  |
| Cēsu Audzināšanas iestāde nepilngadīgajiem | 3 | 0 |  |

2.2. Iznomātājs atļauj un organizē, bet Nomnieks veic un nodrošina Telefonsarunu iekārtu, Iekārtu un Tīkla uzstādīšanu un uzturēšanu, kā arī balss sakaru sistēmas ierīkošanu un tās darbības nodrošināšanu ieslodzījuma vietās saskaņā ar Izsolei iesniegto Nomnieka piedāvājumu - Finanšu piedāvājumu un Tehnisko specifikāciju (Balss sakaru pakalpojumu sniegšanas nosacījumi), kas noformēti kā Līguma 1. pielikums (turpmāk – 1. pielikums), un ir Līguma neatņemama sastāvdaļa.

2.3. Par Telefonsarunu iekārtu izvietošanas vietu Nomnieks vienojas ar konkrētās ieslodzījuma vietas administrāciju.

2.4. Puses noformē Īpašuma nodošanu Nomniekam ar Īpašuma pieņemšanas – nodošanas aktu, kas tiek pievienots Līgumam kā Līguma 2.pielikums un ir Līguma neatņemama sastāvdaļa.

2.5. Apkalpošanas un tehniskās apkopes darbus par Telefonsarunu iekārtu uzstādīšanu, uzturēšanu un telefonlīnijas darbības nodrošināšanu ieslodzījuma vietās veic Nomnieks par saviem līdzekļiem atbilstoši Līguma pielikumā norādītajiem nosacījumiem, un maksa par to nav paredzēta. Nomnieka ierīkotās un uzstādītās Iekārtas, Telefonsarunu iekārtas un Tīkls ir Nomnieka īpašums.

2.6. Saskaņā ar Latvijas Sodu izpildes kodeksa 49.pantu piekto daļu un Apcietinājumā turēšanas kārtības likuma 13.panta pirmās daļas 5.punkta Pakalpojums paredzēts ieslodzījuma vietās esošām apcietinātām un notiesātām personām (kopā turpmāk - ieslodzītie).

2.7. Īpašuma iznomāšanas mērķis - telefonsarunu nodrošināšana ieslodzītajiem ieslodzījuma vietās (Latvijas Sodu izpildes kodeksa 77. panta devītā daļa un Apcietinājumā turēšanas kārtības likuma 19. panta septītā daļa).

**3. Līguma darbības laiks**

3.1. Līgums stājas spēkā 2025.gada \_\_\_\_\_\_\_\_\_\_\_\_\_\_\_\_\_ un ir spēkā līdz \_\_\_\_\_\_\_\_\_\_\_\_\_\_\_, bet finanšu norēķinu daļā – līdz pilnīgai saistību izpildei.

3.2. Pusēm rakstiski vienojoties, Līguma termiņš var tikt pagarināts normatīvajos aktos noteiktajā kārtībā.

**4. Nomnieka tiesības, pienākumi un atbildība**

4.1. Nomnieks Īpašumu izmanto tikai tiem mērķiem, kādi ir norādīti Līguma 2.2. un 2.7. punktā. Īpašuma izmantošanai citiem mērķiem ir nepieciešama Iznomātāja rakstveida piekrišana.

4.2. Nomnieka pienākums ir saudzīgi izturēties pret Īpašumu.

4.3. Nomnieks savlaicīgi apmaksā nomas maksu par Īpašuma izmantošanu saskaņā ar Līguma noteikumiem.

4.4. Lietojot Īpašumu, Nomniekam ir jāievēro Latvijas Republikas spēkā esošie normatīvie akti, valsts iestāžu un pašvaldības noteikumi un lēmumi, kā arī Valsts ugunsdzēsības un glābšanas dienesta un citu kompetentu iestāžu prasības.

4.5. Nomnieks nedrīkst Īpašumu nodot apakšnomā.

4.6. Nomniekam ir pienākums par saviem līdzekļiem nekavējoties novērst Īpašumā radušos bojājumus, kas radušies Nomnieka vai tā darbinieku vainas dēļ, par to rakstiski informējot Iznomātāju.

4.7. Līguma izbeigšanas gadījumā vai beidzoties Līguma darbības termiņam Nomnieks demontē Iekārtas, Telefonsarunu iekārtas un Tīklu, un nodod Īpašumu 45 (četrdesmit piecu) dienu laikā Iznomātājam ne sliktākā stāvoklī, kā tas tika pieņemts, pieļaujot tā dabīgo nolietojumu, par ko tiek sastādīts un abpusēji parakstīts Īpašuma nodošanas – pieņemšanas akts. Ja Īpašums netiek nodots šajā punktā noteiktajā termiņā Nomnieka vainas dēļ, Nomnieks maksā Iznomātājam līgumsodu 0,5% (nulle komats piecu procentu) apmērā no kopējās mēneša nomas maksas par Īpašuma lietošanu par katru nokavēto dienu, bet ne vairāk kā 10 % (desmit procenti) no Līguma 8.1.punktā noteiktās kopējās nomas maksas par Īpašuma lietošanu. Līgumsoda samaksa neatbrīvo Nomnieku no pienākuma nodot Īpašumu Iznomātājam.

4.8. Ja 75 (septiņdesmit piecu) dienu laikā no Līguma darbības termiņa izbeigšanās vai laušanas Nomnieks nav demontējis Iekārtas, Telefonsarunu iekārtas un Tīklu un par Īpašuma atbrīvošanu nav noslēgta papildu vienošanās, tad Īpašumā atstātās Iekārtas, Telefonsarunu iekārtas un Tīklu Puses uzskatīs par pamestiem un Iznomātājam ir tiesības brīvi rīkoties ar tiem pēc saviem ieskatiem.

4.9. Nododot Īpašumu Iznomātājam, Nomnieks uz sava rēķina apmaksā visus izdevumus, kas ir saistīti ar Īpašuma atbrīvošanu, kā arī citus izdevumus, kas Pusēm šajā sakarā varētu rasties.

4.10. Nomniekam nav tiesību izmantot Īpašumu, radot draudus cilvēku dzīvībai vai veselībai, vai Īpašuma kvalitātei un drošībai. Tāpat Īpašumu ir aizliegts izmantot, radot avārijas, ugunsgrēka vai nelaimes gadījumu draudus.

4.11. Nomniekam nav tiesību izmantot ēku fasādi, lai izvietotu izkārtnes un reklāmas bez Iznomātāja rakstveida atļaujas.

4.12. Nomnieks nodrošina Telefonsarunu iekārtu uzstādīšanu un Apkalpošanu ieslodzījuma vietās.

4.13. Nomnieks nodrošina Līguma 1. pielikuma Tehniskajā specifikācijā (Balss sakaru pakalpojumu sniegšanas nosacījumos) norādītās prasības un Iekārtu, Tīkla un Telefonsarunu iekārtu darbības parametrus.

4.14. Nomnieks 5 (piecu) darbdienu laikā pēc Līguma stāšanās spēkā iesniedz Iznomātāja kontaktpersonai saskaņošanai Darbinieku sarakstu, kuri veiks Iekārtu, Telefonsarunu iekārtu uzstādīšanu, Tīkla ierīkošanu un Apkalpošanu un, nepieciešamības gadījumā, Nomnieks apņemas veikt grozījumus sarakstā atbilstoši Iznomātāja norādījumiem.

4.15. Nomnieks ar saviem resursiem sniedz kvalitatīvu, spēkā esošajiem normatīviem aktiem un Līguma noteikumiem atbilstošu Pakalpojumu.

4.16. Nomnieks saskaņo ar Iznomātāja kontaktpersonu Iekārtu, Tīkla un Telefonsarunu iekārtu Apkalpošanas laiku.

4.17. Nomnieks nodrošina, ka Iekārtu, Tīkla un Telefonsarunu iekārtu Apkalpošanu veiks tikai tie Nomnieka Darbinieki, kuri ir norādīti abpusēji saskaņotā Darbinieku sarakstā un kuriem ir darbu izpildei atbilstošas profesionālās prasmes Iekārtu, Telefonsarunu iekārtu uzstādīšanā, Tīkla ierīkošanā un Apkalpošanā.

4.18. Pirms Iekārtu, Tīkla un Telefonsarunu iekārtu Apkalpošanas veikšanas Nomnieks iesniedz Iznomātājam vai ieslodzījuma vietai aktualizētu Darbinieku sarakstu, ja Līguma darbības laikā norādīto Darbinieku saraksts tiek mainīts.

4.19. Nomnieks ir atbildīgs par Latvijas Republikā spēkā esošo darba drošības un aizsardzības, ugunsdrošības un citu normatīvo aktu, kas attiecas uz Apkalpošanas un tehniskās apkopes veikšanas ievērošanu, tai skaitā savu Darbinieku instruktāžu.

4.20. Iekārtu, Tīkla un Telefonsarunu iekārtu Apkalpošanas veikšanas laikā pielietot tikai tās mehāniskās metodes un tikai tos līdzekļus, kuri atbilst Latvijas Republikā spēkā esošajos normatīvajos aktos noteiktajām prasībām, un tos ir atļauts lietot Latvijas Republikā.

4.21. Iekārtu, Tīkla un Telefonsarunu iekārtu Apkalpošanas veikšanas laikā Nomnieks nodrošina tīrību, cilvēku veselībai nekaitīgus un drošus apstākļus.

4.22. Nomnieks par saviem līdzekļiem novērš Līgumā noteiktajā kārtībā konstatētās neatbilstības un trūkumus Iekārtu, Tīkla un Telefonsarunu iekārtu darbībā.

4.23. Ja Nomnieks neuzsāk vai neizpilda Pakalpojumu Līguma 6.2. punktā norādītajā termiņā, kā arī, ja nenovērš Līguma noteiktajā kārtībā konstatētos trūkumus Līguma noteiktajos termiņos, tad tas, pēc Iznomātāja rakstveida pieprasījuma (izrakstītā rēķina par līgumsodu), maksā Iznomātājam līgumsodu EUR 100,00 (viens simts *euro* un 00 centi) apmērā par katru nokavēto dienu. Līgumsoda samaksa neatbrīvo Nomnieku no saistību izpildes.

4.24. Nomnieks nav atbildīgs par bojājumiem, kas radušies citu operatoru tīklos, kuri neatrodas Nomnieka kontrolē.

4.25. Nomnieks apņemas Līguma darbības laikā nemainīt un nepaaugstināt Līguma 1. pielikumā norādītās Pakalpojuma cenas.

4.26. Līguma darbības laikā īpašuma tiesības uz ieslodzījuma vietās ierīkotām Iekārtām, Telefonsarunu iekārtām vai Tīklu pieder Nomniekam.

4.27. Nomnieks nodrošina pilnvērtīgu Pakalpojumu uzsākšanu ieslodzījuma vietās 45 (četrdesmit piecu) darbdienu laikā no Līguma spēkā stāšanas dienas. Nomnieks Iekārtas, Telefonsarunu iekārtas un Tīklu nodod Iznomātājam ar pieņemšanas nodošanas aktu.

4.28. Nomnieks, neievērojot Līguma 4.27. punktā norādīto termiņu, atbild par Iznomātājam radītajiem tiešiem zaudējumiem.

**5. Iznomātāja tiesības, pienākumi un atbildība**

 5.1. Iznomātājs nodod Nomniekam faktiskā lietošanā Īpašumu saskaņā ar Līguma noteikumiem, 10 (desmit) darbdienu laikā no Līguma spēkā stāšanas dienas.

 5.2. Izbeidzot Līgumu, Iznomātājs pieņem no Nomnieka Īpašumu, parakstot Īpašuma nodošanas – pieņemšanas aktu, ar noteikumu, ka nodošanas brīdī Īpašuma stāvoklis pilnībā atbilst Līgumā paredzētajām prasībām.

 5.3. Iznomātājam ir tiesības vienpusēji izbeigt Līgumu saskaņā ar Līguma noteikumiem un Latvijas Republikā spēkā esošajiem normatīvajiem aktiem.

 5.4. Iznomātājs pieņem nomas maksu par Īpašuma lietošanu saskaņā ar Līguma noteikumiem.

 5.5. Iznomātājam ir tiesības pieprasīt atbilstošu Īpašuma izmantošanu saskaņā ar Līguma noteikumiem.

 5.6. Iznomātājam ir tiesības saņemt no Nomnieka līgumsodu un kompensāciju samaksu, kas uzlikta Iznomātājam Nomnieka darbības vai bezdarbības rezultātā.

 5.7. Iznomātājs neatbild par trešo personu nodarīto kaitējumu Nomnieka īpašumam vai Īpašumam, ja vien šīs personas nav rīkojušās Iznomātāja uzdevumā.

 5.8. Iznomātājs nodrošina iespēju Darbiniekiem iekļūt ieslodzījuma vietā Iekārtu, Telefonsarunu iekārtu uzstādīšanas, Tīkla ierīkošanas un Apkalpošanas nolūkā.

 5.9. Iznomātājs nodrošina iespēju Darbiniekiem, kuri veic Iekārtu, Tīkla un/vai Telefonsarunu iekārtu Apkalpošanu ieslodzījuma vietā un ir norādīti abpusēji saskaņotā darbinieku sarakstā, iekļūt un atrasties Apkalpošanas vietā abpusēji saskaņotā laikā.

 5.10. Iznomātājs nodrošina Darbinieku, kuri atrodas ieslodzījuma vietās Iekārtu, Tīkla un/vai Telefonsarunu iekārtu Apkalpošanas darbu veikšanas laikā, fizisko drošību.

 5.11. Iznomātāja kontaktpersona savlaicīgi, vismaz 5 (piecas) dienas iepriekš rakstiski paziņo Nomniekam par ieslodzījuma vietas telpu remonta sākumu, darba kārtības izmaiņām, par kontaktpersonu un telefona numuru izmaiņām.

 5.12. Iznomātājs var veikt kontroli par Līguma izpildi, pieprasīt un saņemt no Nomnieka Iznomātājam nepieciešamo informāciju.

 5.13. Iekārtu, Tīkla un/vai Telefonsarunu iekārtu bojāšanas gadījumā, ja tā ir notikusi ieslodzījuma vietās esošo apcietināto vai notiesāto personu vainas dēļ, par Nomniekam nodarītiem zaudējumiem atbild apcietinātā vai notiesātā persona, kura nodarījusi zaudējumus. Minētajā gadījumā Iznomātājs savas kompetences ietvaros sniedz Nomniekam nepieciešamo palīdzību zaudējumu nodarīšanas apstākļu precizēšanai.

 5.14. Iekārtu, Tīkla un/vai Telefonsarunu iekārtu bojāšanas gadījumā, ja tā ir notikusi Pārvaldes amatpersonu darbības rezultātā, pēc neatkarīgās ekspertīzes slēdziena saņemšanas par servisa vai remontdarbu veikšanu, Iznomātājs apņemas atlīdzināt Nomniekam bojājuma novēršanas izdevumus atbilstoši Nomnieka izrakstītam rēķinam.

 5.15. Iznomātājs, savas kompetences ietvaros, veic nepieciešamās darbības, lai novērstu vai apturētu Iekārtu, Tīkla un/vai Telefonsarunu iekārtu bojāšanu no apcietināto un notiesāto puses.

 5.16. Iznomātājs saskaņā ar Nomnieka rekomendāciju nodrošina telpās, kurās tiek uzstādītas Iekārtas un Telefonsarunu iekārtas, to darbībai atbilstošus apstākļus (temperatūra, relatīvais mitrums utt.).

 5.17. Iznomātājs nodrošina ieslodzījuma vietās ierīkoto Iekārtu un uzstādīto Telefonsarunu iekārtu izmantošanu tādiem mērķiem, kas ir paredzēti Līgumā.

 5.18. Iznomātāja kontaktpersonas informē Nomnieku par visiem Iekārtu, Tīkla un/vai Telefonsarunu iekārtu bojājumiem pa tālruni – *pretendenta norādītais.*

 5.19. Līguma izbeigšanas gadījumā Iznomātājs nodrošina iespēju Nomnieka Darbiniekiem 45 (četrdesmit piecu) dienu laikā iekļūt ieslodzījuma vietās Iekārtu, Telefonsarunu iekārtu un Tīkla demontāžas nolūkā. Iznomātājs apņemas un nodrošina Nomniekam iespēju pārņemt ieslodzījuma vietās ierīkotas un Nomniekam piederošās Iekārtas, Telefonsarunu iekārtas un Tīklu tādā stāvokli, kādam tam jābūt ņemot vērā Iekārtu, Telefonsarunu iekārtu un Tīkla dabisku nolietojumu, parakstot par to pieņemšanas un nodošanas aktu.

**6. Iekārtu, Tīkla un Telefonsarunu iekārtu Apkalpošana**

6.1. Nomnieks veic Iekārtu, Tīkla un Telefonsarunu iekārtu Apkalpošanas darbus plānveidīgi attālināti, kā arī nepieciešamības gadījumā vai pēc Iznomātāja kontaktpersonas pieprasījuma, ierodoties personīgi apkalpojamās Iekārtu, Tīkla un Telefonsarunu iekārtu atrašanās vietās ieslodzījuma vietās, saskaņojot 1 (vienu) dienu iepriekš tehniskās apkopes un/vai apkalpošanas darbu laiku ar Iznomātāja kontaktpersonām, darbdienās no plkst. 9.00 līdz plkst. 17.00. Iznomātājs nodrošina, ka pēc Nomnieka lūguma tiek nodrošināta Iekārtu pārlādēšana – izslēgšana un ieslēgšana.

6.2. Nomnieks nodrošina telefona sakaru un saistītās aparatūras attālināto bju novēršanu, ja bojājums nav noticis Līguma 5.13. un 5.14. punktā paredzētajā gadījumā ne ilgāk kā 4 (četru) stundu laikā no bojājuma pieteikšanas brīža, ja bojājums noticis darba laikā (darba dienās no plkst. 8.00 līdz plkst. 18,00), un 12 (divpadsmit) stundu laikā, ja bojājums noticis ārpus minētā darba laika. Ja bojājumu novēršanu nav iespējams veikt attālināti un ir nepieciešams ierasties personīgi ieslodzījuma vietā, Nomnieks nodrošina Iekārtu, Tīkla un Telefonsarunu iekārtu Apkalpošanu, ierodoties pēc Iznomātāja kontaktpersonas izsaukuma ieslodzījuma vietā 10 (desmit) stundu laikā no bojājuma pieteikšanas brīža, ja bojājums noticis darba laikā (darbadienās no plkst. 8.00 līdz plkst. 18.00), un 24 (divdesmit četru) stundu laikā, ja bojājums noticis ārpus minētā darba laika.

6.3. Nomnieks nodrošina Iekārtu, Tīkla un Telefonsarunu iekārtu bojājumu novēršanu, ja bojājums iestājies Līguma 5.13. un 5.14. punktā paredzētajā gadījumā, iespējami īsā laikā. Nomnieks informē Iznomātāja kontaktpersonu par nepieciešamajiem pasākumiem un plānoto novēršanas laiku, tiklīdz tie kļūst zināmi.

6.4. Jebkuri Apkalpošanas darbi un ar tiem saistīti izdevumi, kas ietver sevī izdevumus par Iekārtu, Tīkla un Telefonsarunu iekārtu rezerves daļām, kuras tiek izmantotas bojāto Iekārtu, Tīkla un Telefonsarunu iekārtu vai tās elementu remontam, apkalpojamo Iekārtu, Tīkla un Telefonsarunu iekārtu komponenšu nomaiņu, jaunu programmatūras versiju instalēšanu, aparatūras vai tehniskā aprīkojuma īri (ja tāda tiek veikta), ekspluatācijas materiālu iegādi vai specializētu remonta organizāciju rēķinu apmaksu un tml., Nomnieks veic par saviem līdzekļiem, un saskaņā ar Līguma un Līguma 1. pielikumā norādītajiem nosacījumiem, izņemot Līguma 5.13. un 5.14. punktā paredzētajā gadījumā.

6.5. Ja Apkalpošanas darbi nav izpildāmi ieslodzījuma vietu telpās, Nomnieks veic to remontdarbnīcā, rakstiski paziņojot par to Iznomātāja kontaktpersonai.

6.6. Līguma 6.5. punktā minēto Apkalpošanas darbu gadījumā, Nomnieks, lai nodrošinātu Iekārtu, Tīkla un Telefonsarunu iekārtu nepārtrauktu darbību (informējot par to Iznomātāja kontaktpersonu) aizvieto bojāto Iekārtu, Tīkla un Telefonsarunu iekārtu elementu ar tādu pašu vai līdzīgu Iekārtu, Tīkla un Telefonsarunu iekārtu elementu saskaņā ar Līguma nosacījumiem. Gadījumā, ja tāda aizvietošana nav iespējama, Nomnieks informē par to Iznomātāja kontaktpersonu pēc iespējas īsākajā laikā.

6.7. Iekārtu, Tīkla un Telefonsarunu iekārtu elementu Apkalpošanas darbi tiek veikti saskaņā ar Pušu abpusēji parakstītu remontdarbu, tehniskās apkopes un/vai apkalpošanas izpildes grafiku, ja tāds ir nepieciešams.

6.8. Nomnieks garantē Apkalpošanas darbu tādu izpildi, pēc kuras Iekārtas, Tīkls un Telefonsarunu iekārtas (to elementi) strādā bez traucējumiem un pilnvērtīgi nodrošina Pakalpojumu.

6.9. Ja Iznomātājs konstatē, ka Apkalpošana un/vai Pakalpojumu sniegšana ir izpildīta un/vai tiek sniegta nekvalitatīvi, neatbilstoši Līguma noteikumiem, tad Iznomātājs informē Nomnieku par konstatētajām neatbilstībām, nosūtot rakstveida pretenziju. Nomniekam ir pienākums 2 (divu) darba dienu laikā no pretenzijas saņemšanas novērst norādītās neatbilstības un/vai trūkumus par saviem līdzekļiem, izņemot Līguma 5.13. un 5.14. punktā paredzētajā gadījumā.

**7. Pakalpojuma kvalitāte**

7.1. Ar Līguma prasībām atbilstošu Pakalpojumu Līguma ietvaros saprotams Pakalpojums, kas atbilst Līguma un Līguma 1. pielikuma noteikumiem.

7.2. Kvalitatīvs Pakalpojums Līguma izpratnē ir Pakalpojums, kas izpildīts atbilstoši Latvijas Republikas spēkā esošo normatīvo aktu noteiktām prasībām attiecībā uz Pakalpojuma izpildi, kā arī vispārpieņemtai labai praksei Pakalpojuma sniegšanas nozarē.

**8. Nomas maksa un norēķinu kārtība**

 8.1. Nomas maksa par Īpašuma lietošanu tiek noteikta \_\_\_\_\_EUR (\_\_\_\_\_ *euro*) par 1 m2 (vienu kvadrātmetru) mēnesī. Kopējā nomas maksa par Īpašuma lietošanu tiek noteikta \_\_\_\_\_ EUR (\_\_\_ *euro* un \_\_\_\_ centi) mēnesī.

 8.2. Nomas maksā neietilpst pievienotās vērtības nodoklis valsts noteiktā apmērā, kuru Nomnieks maksā papildus, vienlaicīgi ar nomas maksu.

 8.3. Nomnieks nepieprasa no Iznomātāja atlīdzību par Nomnieka uzstādīto Iekārtu, Telefonsarunu iekārtu un ierīkotā Tīkla lietošanu ieslodzījuma vietās.

 8.4. Rēķinu par Līguma 8.1. punktā noteikto kopējo nomas maksu par Īpašuma lietošanu par kārtējo mēnesi Iznomātājs izraksta un nosūta Nomniekam līdz kārtējā mēneša 18. datumam, nosūtot uz Nomnieka e-pastu:\_\_\_\_\_\_\_\_\_\_\_\_\_\_. Nomniekam saņemtais rēķins ir jāapmaksā līdz kārtējā kalendārā mēneša 25. datumam, t.i., 7 (septiņu) dienu laikā no rēķinu izrakstīšanas un nosūtīšanas, ieskaitot naudu Iznomātāja rēķinā norādītajā kontā.

8.5. Par maksājuma, kas noteikts Līguma 8. sadaļā "NOMAS MAKSA UN NORĒĶINU KĀRTĪBA", termiņu kavējumu Nomnieks Iznomātājammaksā nokavējuma procentus 0,1% (nulle komats viens procents) apmērā no kavētās maksājuma summas par katru nokavēto dienu, bet ne vairāk kā 10 % (desmit procenti) no Līguma 8.1. punktā norādītās Nomas maksas. Nokavējuma procentu samaksa neatbrīvo Nomnieku no rēķina apmaksas. Rēķina apmaksas datums ir maksājuma ieskaitīšana Iznomātāja norēķinu kontā, kas norādīts Iznomātāja izsniegtajā rēķinā.

8.6. Iznomātājam ir tiesības, nosūtot Nomniekam attiecīgu rakstisku paziņojumu, vienpusēji mainīt Īpašuma nomas maksas apmēru bez rakstveida grozījumu izdarīšanas Līgumā šādos gadījumos:

8.6.1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10 % (desmit procentu) apmēru. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;

8.6.2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;

8.6.3. reizi gadā nākamajam nomas periodam, ja ir mainījušies Iznomātāja nomas objekta plānotie pārvaldīšanas izdevumi;

8.6.4. ja normatīvie akti paredz citu nomas maksas apmēru vai nomas maksas aprēķināšanas kārtību.

8.7. Visi Līgumā paredzētie maksājumi tiek uzskatīti par samaksātiem tikai tajā brīdī, kad ir saņemti Iznomātāja rēķinā norādītajā norēķinu kontā pilnā apmērā.

**9. Līguma grozīšanas un izbeigšanas kārtība**

9.1. Visus Līguma grozījumus Puses noformē rakstveidā, un tie kļūst par Līguma neatņemamu sastāvdaļu ar brīdi, kad tos ir parakstījušas abas Puses.

9.2. Pusēm, savstarpēji rakstveidā vienojoties,Līgumā norādīto Telefonsarunu iekārtu skaits var tikt mainīts.

9.3. Līgumu var izbeigt, Pusēm rakstveidā vienojoties, kā arī Līgumā minētajos gadījumos un Latvijas Republikas spēkā esošajos normatīvajos aktos paredzētajos gadījumos.

9.4. Iznomātājam ir tiesības, rakstiski informējot Nomnieku vismaz 14 (četrpadsmit) dienas iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, šādos gadījumos:

9.4.1. Nomnieka darbības dēļ tiek bojāts Īpašums;

9.4.2. Nomnieks izmanto Īpašumu mērķiem, kas nav paredzēti Līgumā;

9.4.3. Nomniekam ir bijuši vismaz trīs maksājumu kavējumi, kas kopā pārsniedz divu maksājumu periodu par Līgumā noteikto viena mēneša nomas maksas aprēķina periodu;

9.4.4. Līguma 4.5. punkta pārkāpšanas gadījumā;

9.4.5. Nomnieks neievēro Līguma noteikumus, kā arī citos gadījumos, ja Līguma noteikumu neievērošana no Nomnieka puses ir ļaunprātīga un dod Iznomātājam pamatu uzskatīt, ka viņš nevar paļauties uz Nomnieka saistību izpildīšanu nākotnē.

9.5. Pirms Līguma izbeigšanas, pamatojoties uz Līguma 9.4.5. apakšpunktu, Iznomātājs iesniedz Nomniekam pretenziju par Līguma noteikumu neievērošanu.

9.6. Jebkurā Līguma izbeigšanas gadījumā Puses pilnīgi veic savstarpējos norēķinus, kas paredzēti Līgumā.

9.7. Katrai no Pusēm ir tiesības vienpusēji izbeigt Līgumu, rakstiski brīdinot par to otro Pusi vismaz 30 (trīsdesmit) kalendārās dienas iepriekš.

9.8. Iznomātājam ir tiesības vienpusēji nekavējoties atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, konstatējot, ka pret Nomnieku ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas.

**10. Strīdu risināšana un Pušu atbildība**

10.1. Visas domstarpības un strīdus, kas rodas sakarā ar Līgumu, Puses risina sarunu ceļā, bet, ja vienošanos neizdodas panākt – atbilstoši spēkā esošo normatīvo aktu prasībām Latvijas Republikas tiesā.

10.2. Puses saskaņā ar Latvijas Republikas spēkā esošajiem normatīvajiem aktiem savstarpēji ir materiāli atbildīgas par Līguma saistību pārkāpšanu, kā arī par otrai Pusei radītiem zaudējumiem.

10.3. Ja Nomnieks nepilda Līguma noteikumus vai pārkāpj Līguma noteikumus, Nomnieks ir pilnībā atbildīgs par visiem radītajiem zaudējumiem Iznomātājam vai trešajām personām.

10.4. Puses neizpauž Līguma noteikumus un informāciju, kas Pusēm kļuvusi zināma Līguma izpildes laikā trešajām personām, izņemot valsts un pašvaldības institūcijas, kurām saskaņā ar Latvijas Republikas spēkā esošajiem normatīvajiem aktiem ir tiesības saņemt šādu informāciju.

**11. Nepārvarama vara**

11.1. Puses nav atbildīgas par daļēju vai pilnīgu Līguma saistību neizpildi vai nepienācīgu izpildi, ja pierāda, ka tam par cēloni ir bijuši nepārvaramas varas apstākļi, kuri radušies pēc Līguma noslēgšanas, un kurus Puses nevarēja paredzēt, novērst vai ietekmēt.

11.2. Pie nepārvaramas varas apstākļiem pieskaitāmi: katastrofas, stihiskas nelaimes (piemēram, ugunsgrēki, plūdi, zemestrīces un citas) un citi ārkārtēja rakstura apstākļi.

11.3. Ja kāda no Pusēm uzskata, ka ir radušies nepārvaramas varas apstākļi, kas var ietekmēt Līguma saistību izpildi, tai ir pienākums par to nekavējoties mutiski informēt otru Pusi, kā arī ne vēlāk kā 10 (desmit) darbdienu laikā iesniegt rakstveida paziņojumu otrai Pusei. Paziņojumā jāraksturo apstākļi, kā arī to ietekme uz abpusējo saistību izpildi. Faktiem, kas izklāstīti paziņojumā, pēc pieprasījuma, jābūt kompetentu personu apstiprinātiem, pretējā gadījumā Pusēm nav tiesību atsaukties uz iepriekš minētajiem apstākļiem kā pamatojumu, kas atbrīvo no atbildības par saistību nepildīšanu.

11.4. Iestājoties jebkuriem nepārvaramas varas apstākļiem, Pusēm jācenšas turpināt savu Līgumā noteikto saistību izpildi.

11.5. Nepārvaramas varas apstākļiem beidzoties, Pusei, kas pirmā konstatējusi šo apstākļu izbeigšanos, ir pienākums nekavējoties iesniegt rakstisku paziņojumu otrai Pusei par nepārvaramas varas apstākļu beigšanos.

11.6. Ja nepārvaramas varas apstākļi turpinās ilgāk par 2 (diviem) kalendārajiem mēnešiem, Puses vienojas par Līguma saistību izpildes atlikšanu, izbeigšanu vai citiem Līguma noteikumiem, lai nodrošinātu Līgumā noteikto saistību izpildi saprātīgā apmērā.

**12. Fizisko personu datu aizsardzība**

12.1. Puses apliecina, ka attiecībā uz Līguma noslēgšanas un izpildes procesa ietvaros veikto fizisko personu datu apstrādi, Puses ir uzskatāmas par atsevišķiem datu apstrādes pārziņiem.

12.2. Puses veic personas datu apstrādi saskaņā ar Eiropas Parlamenta un Padomes 2016. gada 27. aprīļa Regulas (ES) Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula), piemērojamajiem Eiropas Savienības vai Latvijas Republikas tiesību aktiem un šo Līgumu.

12.3. Puses apliecina, ka fizisko personu dati tiks apstrādāti tikai šī Līguma izpildei.

12.4. Apstrādājot personas datus, Puses nodrošina:

12.4.1. ka fizisko personu datu apstrādi veic tikai Pušu pilnvarotas personas;

12.4.2. spēkā esošajiem normatīvajiem aktiem atbilstošu personas datu aizsardzības līmeni, piemērojot atbilstīgus tehniskus un organizatoriskus pasākumus, lai nodrošinātu tādu personas datu drošību, kas ietver datu aizsardzību pret drošības pārkāpumiem, kuru rezultātā notiek nejauša vai nelikumīga iznīcināšana, nozaudēšana, pārveidošana, neatļauta izpaušana vai piekļuve datiem.

12.4.3. ka personas dati, kas iegūti no otras Puses, netiks nodoti trešajām personām, izņemot gadījumus, kad normatīvie akti paredz šādu datu nodošanu.

12.4.4. ka personas, kuras ir pilnvarotas apstrādāt personas datus, ir apņēmušās ievērot konfidencialitāti vai tām ir noteikts attiecīgs likumisks pienākums ievērot konfidencialitāti tai skaitā arī pēc dienesta vai darba tiesisko attiecību vai citu līgumā noteikto attiecību izbeigšanās.

12.5. Puses apņemas sniegt abpusēju atbalstu datu subjektu pieprasījumu izpildes nodrošināšanā, ņemot vērā apstrādes raksturu, ciktāl tā skar šī Līguma izpildi un katras Puses īstenoto personas datu apstrādi.

12.6. Iznomātājs informē Nomnieku par konstatētiem personas datu aizsardzības pārkāpumiem un citiem drošības incidentiem (apdraudējumiem), kas radušies Iznomātāja pusē un apdraud personas datu konfidencialitāti, integritāti vai pieejamību, nekavējoties, bet ne vēlāk kā 36 (trīsdesmit sešu) stundu laikā no katra attiecīgā personas datu aizsardzības pārkāpuma vai cita drošības incidenta konstatēšanas brīža, nosūtot ziņas uz e-pasta adresi: \_\_\_\_\_\_\_\_\_\_\_\_\_.

12.7. Nomnieks informē Iznomātāju par konstatētiem personas datu aizsardzības pārkāpumiem un citiem drošības incidentiem (apdraudējumiem), kas radušies Nomnieka pusē un apdraud personas datu, konfidencialitāti, integritāti vai pieejamību, nekavējoties, bet ne vēlāk kā 36 (trīsdesmit sešu) stundu laikā no katra attiecīgā personas datu aizsardzības pārkāpuma vai cita drošības incidenta konstatēšanas brīža, nosūtot ziņas uz e-pasta adresi: pasts@ievp.gov.lv.

12.8. Puses apņemas sniegt abpusēju atbalstu personas datu aizsardzības pārkāpumu izmeklēšanā, ciktāl tie skar šī Līguma izpildes ietvaros apstrādātos personas datus un katras Puses īstenoto personas datu apstrādi.

**13. Pušu kontaktpersonas par Līguma izpildi**

13.1. Puses 5 (piecu) darbdienu laikā pēc Līguma noslēgšanas nosūta viena otrai uz oficiālo e-pasta adresi informāciju par kontaktpersonām (kontaktpersonas vārds, uzvārds, amats, tālrunis, e-pasta adrese).

13.2. Pušu kontaktpersonām:

13.2.1. ir tiesības pieteikt pretenzijas par Līguma saistību nepienācīgu izpildi;

13.2.2. ir tiesības risināt jautājumus, kas saistīti ar nekvalitatīvu Pakalpojuma sniegšanu;

13.2.3. ir tiesības risināt citus organizatoriskos jautājumus, kas saistīti ar Līguma izpildi;

13.2.4. nav tiesību veikt labojumus vai izdarīt grozījumus Līgumā vai Līguma pielikumos vai citādi dibināt, grozīt, izbeigt tiesiskās attiecības (izņemot gadījumus, ja kontaktpersona ir Puses pilnvarotais pārstāvis);

13.2.5. veicot savstarpējo saziņu, izmantot Pušu sniegtajā informācijā (Līguma 13.1. punkts) par kontaktpersonām norādītos rekvizītus (tālruņu numurus un/vai e-pasta adreses).

13.3. Ievērojot Pakalpojuma sniegšanas faktiskos apstākļus, Iznomātāja kontaktpersona informē Nomnieka kontaktpersonu par Iznomātāja kontaktpersonas maiņu (pastāvīga, īslaicīga (konkrētais laikposms), vienreizējā), nosūtot paziņojumu uz Nomnieka kontaktpersonas norādīto e-pastu.

**14**. **Nobeiguma noteikumi**

14.1. Mainot savu nosaukumu, adresi, e-pasta adresi vai bankas rekvizītus, Puses informē viena otru par izmaiņām 5 (piecu) darbdienu laikā, pretējā gadījumā Puses ir materiāli atbildīgas par zaudējumiem, kas radušies minēto apstākļu dēļ.

14.2. Puses Līgumu ir izlasījušas, piekrīt tā noteikumiem un to apliecina ar saviem parakstiem.

14.3. Ja kāds no Līguma noteikumiem zaudē juridisko spēku, tad tas neietekmē pārējos Līguma noteikumus.

14.4. Gadījumos, kas nav paredzēti Līgumā, Puses vadās pēc Latvijas Republikas spēkā esošajiem normatīvajiem aktiem.

14.5. Puses ar saviem parakstiem apliecina, ka tām ir visas nepieciešamās pilnvaras un atļaujas slēgt Līgumu.

14.6. Līgums noformēts uz 10 (desmit) lapām, ar 2 (diviem) pielikumiem uz 4 (četrām) lapām. Puses Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums elektroniskā formātā.

14.7. Līguma pielikumi ir Līguma neatņemama sastāvdaļa:

14.7.1. Līguma 1. pielikums: Tehniskā specifikācija (Balss sakaru pakalpojumu sniegšanas nosacījumi) un Finanšu piedāvājums uz 3 (trīs) lapām;

14.7.2. Līguma 2. pielikums: Īpašuma pieņemšanas – nodošanas akts uz 1 (vienas) lappuses.

**pušu rekvizīti**

|  |  |
| --- | --- |
| **Iznomātājs:** | **Nomnieks:** |
| **Ieslodzījuma vietu pārvalde** | **\_\_\_\_\_\_\_\_\_\_\_\_\_\_** |
| Reģistrācijas Nr.90000027165 | Reģistrācijas Nr.\_\_\_\_\_\_ |
| Adrese: Stabu iela 89, Rīga, LV – 1009 | Juridiskā adrese: \_\_\_\_\_\_\_\_\_ |
|  |  |
| Banka: Valsts kase | Banka: \_\_\_\_\_\_\_\_\_\_\_\_\_\_  |
| Bankas kods: TRELLV22 | Bankas kods: \_\_\_\_\_\_\_\_ |
| Konts: LV93TREL2190468043000 | Konts: \_\_\_\_\_\_\_\_\_\_\_\_\_\_\_ |
|  |  |
| Priekšnieks \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  (paraksts)z.v. | (paraksts)z.v. |

**1. pielikums**

2025. gada \_\_.\_\_\_\_\_\_\_\_

 Nekustamā īpašuma

nomas līgumam Nr. \_\_\_\_\_\_\_\_\_\_\_\_

**TEHNISKĀ SPECIFIKĀCIJA**

**(Balss sakaru pakalpojumu sniegšanas nosacījumi)**

1. Pretendents piedāvā tādu balss sakaru pakalpojuma ieslodzītajiem risinājumu, kas neparedz Iznomātāja interneta pieslēguma izmantošanu balss pārraidei.

2. Vidējais izejošo balss zvanu apjoms ir aptuveni 20 (divdesmit) tūkstoši minūtes mēnesī.

3. Pretendentam jānodrošina telefonsarunu iekārtu sakaru iespējas uz vai no publiskā telefonu tīkla operatoriem (fiksēto un mobilo) Latvijā.

4. Pretendentam jānodrošina telefonsarunu iekārtu sakaru iespējas uz vai no ārvalstu fiksēto un mobilo sakaru pakalpojumu sniedzēju tīkliem.

5. Pretendentam jāievēro Sabiedrisko pakalpojumu regulēšanas komisijas padomes 2022. gada 18. augusta lēmums Nr. 1/10 "Numerācijas lietošanas tiesību noteikumi". Pretendents numerācijas lietošanas tiesības izmanto tikai saskaņā ar nacionālajā numerācijas plānā noteikto numerācijas izmantošanas mērķi, pretendentam ir jābūt pieejamiem numuriem, kuri atbilst nacionālajiem numuriem.

6. Pretendentam ir jānodrošina priekšapmaksas kartes (fiksēto sakaru priekšapmaksas kartes) ar iespēju papildināt tās internetā vai iegādāties priekšapmaksas kartes komersanta izveidotajā pastāvīgajā tirdzniecības vietā ieslodzījuma vietas teritorijā ieslodzītajiem.

 7. Pretendentam ir jānodrošina iespēja veikt telefonsarunas no telefonsarunu iekārtām par zvana adresāta līdzekļiem.

 8. Pretendentam ir jānodrošina iespēja aizliegt veikt zvanus no telefonsarunu iekārtām uz iepriekš saskaņotajiem ar Iznomātāju telefona numuriem.

 9. Pretendentam jānodrošina gan izejošajiem, gan ienākošajiem zvaniem balss paziņojuma iespēja ar Iznomātāja noteikto tekstu. Ar Iznomātāja noteikto tekstu gan zvanītājs, gan zvana saņēmējs tiek iepazīstināts pirms savienojuma ar operatoru. Paziņojuma tekstu sastāda un nepieciešamības gadījumos maina Iznomātājs, iesniedzot to WAV formātā.

10. Pretendentam ir jānodrošina savienojums ar komersanta izveidoto pastāvīgās tirdzniecības vietas ieslodzījuma vietu teritorijā tīkla pārvaldnieka karšu sistēmu bezskaidras naudas norēķinu veikšanai.

11. Pretendentam jānodrošina telefonsarunu iekārtu uzstādīšana un apkalpošana, un balss sakaru pakalpojuma nodrošināšana turpmāk norādītājās adresēs:

|  |  |  |  |  |
| --- | --- | --- | --- | --- |
| **Nr.** | **Ieslodzījuma vieta** | **Adrese** |  **Minimālais stacionāro telefonsarunu iekārtu skaits**  | **Minimālais radiotelefonu skaits** |
| 1. | Iļģuciema cietums | Tvaikoņu iela 3, Rīga | 13 | 5 |
| 2.1. | Daugavgrīvas cietums | Lielā iela 1, Daugavpils | 4 | 10 |
| 2.2. | Daugavgrīvas cietums | 18.novembra iela 66A, Daugavpils | 6 | 6 |
| 3. | Jēkabpils cietums | Ķieģeļu iela 14, Jēkabpils | 6 | 3 |
| 4. | Olaines cietums | Rīgas iela 10, Olaine, Olaines nov. | 11 | 5 |
| 5. | Valmieras cietums | Dzirnavu iela 32, Valmiermuiža, Valmieras pag., Valmieras nov. | 8 | 3 |
| 6. | Jelgavas cietums | Palīdzības iela 3, Jelgava | 8 | 0 |
| 7. | Liepājas cietums | Dārza iela 14/16, Liepāja | 12 | 10 |
| 8. | Rīgas Centrālcietums | Mazā Matīsa iela 5, Rīga | 32 | 3 |
| 9. | Cēsu Audzināšanas iestāde nepilngadīgajiem | Līgatnes iela 6, Cēsis | 3 | 0 |

12. Pretendentam jānodrošina balss sakaru pakalpojumu pieejamība visos pieslēguma punktos ar kumulatīvo mēneša rādītāju ne sliktāku kā 99,9%.

13. Pretendentam jānodrošina pilnīgs balss sakaru pakalpojums ieslodzījuma vietās 45 (četrdesmit piecu) darbdienu laikā no nomas līguma spēkā stāšanas dienas.

14. Pretendentam jānodrošina iespēja izmantot balss sakaru pakalpojumu nepārtrauktā režīmā (24 (divdesmit četras) stundas diennaktī, 7 (septiņas) dienas nedēļā).

15. Pretendentam jānodrošina Iznomātājam pa bezmaksas tālruni palīdzības dienesta darbība un apkalpošana latviešu valodā.

16. Pretendentam jānodrošina balss sakaru traucējumu un saistītas aparatūras bojājumu (ja bojājums nav noticis Iznomātāja vainas dēļ) bezmaksas novēršana ne ilgāk kā 4 (četru) stundu laikā no bojājuma pieteikšanas brīža, ja bojājums noticis darba laikā (darbdienās no plkst.8.00 līdz 18.00), un 12 (divpadsmit) stundu laikā, ja bojājums noticis ārpus minētā darba laika.

17. Pretendentam 5 (piecu) darbdienu laikā no nomas līguma spēkā stāšanas dienas jāiesniedz Iznomātājam elektroniskā formā sagatavots informatīvais materiāls latviešu valodā par priekšapmaksas un papildināšanas karšu lietošanu vienā eksemplārā.

**Finanšu piedāvājums**

Saskaņā ar Nomas tiesību rakstiskas izsoles nolikumu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums*) apstiprinām, ka piekrītam nolikuma noteikumiem (tostarp Nolikuma 4. nodaļā "Balss sakaru pakalpojumu sniegšanas nosacījumi" (Tehniskā specifikācija) izvirzītajām prasībām) un piedāvājam nodrošināt telefonsarunas ieslodzītajiem Iļģuciema cietumā, Daugavgrīvas cietumā, Jēkabpils cietumā, Olaines cietumā, Valmieras cietumā, Jelgavas cietumā, Liepājas cietumā, Rīgas Centrālcietumā un Cēsu Audzināšanas iestādē nepilngadīgajiem par šādām cenām:

| **Nr. p.k.** | **Pakalpojums** | **Cena EUR (bez PVN)** |
| --- | --- | --- |
| **1.** | **Maksa par Īpašuma nomu par 1 m2 mēnesī** |  |
| **2.** | **Sarunu tarifs**  |  |
| **2.1.** | **Lokālie zvani, sarunu tarifs (par 1 minūti):** |  |
| 2.1.1. | Savstarpējie zvani (starp iestādes pieslēgumiem) |  |
| 2.1.2. | Uz "LMT" tīklu |  |
| 2.1.3. | Uz "Tele2" tīklu |  |
| 2.1.4. | Uz "Bite Latvija" tīklu |  |
| 2.1.5. | Uz fiksēto sakaru tīkliem Latvijā |  |
| **2.2.** | **Starptautiskie zvani,** **sarunu tarifs (par 1 minūti):** |  |
| 2.2.1. | Uz Baltiju (Lietuva, Igaunija) |  |
| 2.2.2. | Uz pārējām pasaules valstīm |  |
|  |  |  |
| **3.3.** | **Maksa par savienojumu** |  |
| 3.3.1. | Savienojumu maksa par vienu reizi |  |

**2. pielikums**

2025. gada \_\_.\_\_\_\_\_\_\_\_

 Nekustamā īpašuma

nomas līgumam Nr. \_\_\_\_\_\_\_\_\_\_\_\_

**Īpašuma pieņemšanas– nodošanas akts**

Ieslodzījuma vietu pārvalde, reģistrācijas Nr. 90000027165, kuras vārdā uz Ieslodzījuma vietu pārvaldes priekšnieka \_\_\_\_\_\_\_\_\_\_\_\_ 2025. gada \_\_\_\_.\_\_\_\_\_\_ izsniegtās pilnvaras Nr. \_\_\_\_\_\_\_\_ pamata rīkojas Ieslodzījuma vietu pārvaldes \_\_\_\_\_\_\_ cietuma priekšnieks \_\_\_\_\_ (turpmāk – Iznomātājs), no vienas puses, un

 \_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_, juridiskā adrese: \_\_\_, tās pilnvarotās personas \_\_\_\_\_\_\_ personā, kura rīkojas uz \_\_\_\_\_\_\_ pamata, turpmāk – Iznomātājs, no otras puses,

pamatojoties uz Līguma 2.4. punktu, bez viltus, maldības un spaidiem noformē šādu Īpašuma pieņemšanas – nodošanas aktu:

 1. Iznomātājs nodod un Nomnieks pieņem lietošanā par maksu nekustamo īpašumu (turpmāk – Īpašums) \_\_\_\_\_\_ m² platībā, kas atrodas \_\_\_\_\_\_\_\_\_\_\_\_\_\_\_\_\_.

 2. Sakarā ar Īpašuma pieņemšanu un nodošanu, Iznomātajam un Nomniekam vienam pret otru pretenziju nav un to apstiprina, parakstot Īpašuma pieņemšanas – nodošanas aktu.

 3. Īpašuma pieņemšanas – nodošanas akts sastādīts uz 1 (vienas) lapas, 2 (divos) identiskos eksemplāros un izsniegts pa 1 (vienam) eksemplāram Nomniekam un Iznomātājam.

**pušu rekvizīti**

|  |  |
| --- | --- |
| **Iznomātājs:** | **Nomnieks:** |
| Ieslodzījuma vietu pārvaldes\_\_\_\_\_\_\_ cietums | \_\_\_\_\_\_\_\_\_\_\_\_\_ |
| Reģistrācijas Nr.90000027165 | Reģistrācijas Nr. \_\_\_\_\_\_\_\_\_\_\_\_\_\_ |
| Adrese: Stabu iela 89, Rīga, LV – 1009 | Juridiskā adrese: \_\_\_\_\_\_\_\_\_\_\_\_\_\_ |
| Faktiskā adrese:  |  |
| Banka: Valsts kase | Banka: \_\_\_\_\_\_\_\_\_\_\_ |
| Bankas kods: TRELLV22 | Bankas kods: \_\_\_\_\_\_\_\_\_\_\_\_ |
| Konts: LV93TREL2190468043000 | Konts: \_\_\_\_\_\_\_\_\_\_\_\_\_\_\_\_\_\_ |
|  |  |
| Priekšnieks \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_ / |
|  (paraksts) |  (paraksts) |

1. *Nekustamā īpašuma aptuvenā kopējā platība ir 2,66 m2 (divi, komats, sešdesmit seši kvadrātmetri), javienas telefonsarunu iekārtas platība ir 0,018 m2).* [↑](#footnote-ref-2)